💜💜සිංහල පරිවර්තනය : සුලෝචනා ජයකොඩි💜💜
ප්‍රො බොනෝ
ගොඩ කාලෙකින් නේද,
යූ ජේ-බොම් මහත්තයෝ.
ඔව්, ගොඩ කාලෙකින් තමයි ඕ මහත්මිය.
සර්, පරිස්සමින් යන්න.
හරි එහෙනම්, රහස් පරීක්ෂක වූ.
මාපෝ-දොං වල ඌරු හම් විකුණන තැන් ඕන තරම් තියෙනවා,
ඒත් මේ තැන තමයි නියමම තැන.
හරිද?
මෙන්න.
මෙන්න. කෑල්ලක් කාලා බලන්න.
මෙන්න මෙතනමයි!
මම රැවටුනේ මෙතනදිමයි.
ඔබතුමා වගේ විනිසුරුවරයෙක් කොහොමද රැවටුනේ?
එයා ගමේ යාළුවෙක් වගේ රඟපාලා ඔබතුමාගෙන් සල්ලි ණයට අරන් පැනලා ගියා නේද?
මම ආයේ කවදාවත් මෙතනට එන්නේ නෑ කියල හිතාගෙන හිටියේ, ඒත්...
ඉතින්, අර ජරා යූ ජේ-බොම් දැන් කොහෙද ඉන්නේ?
මිනිහා කාම්බෝජයේ හැංගිලා ඉඳලා තියෙන්නේ.
ඊට පස්සේ, අවුරුද්දකට කලින් හොර පාස්පෝට් එකකින් කොරියාවට ඇතුල් වෙලා.
ඊට පස්සේ ඉන්න තැනක් ගැන ආරංචියක් නෑ. ඇත්තටම?
ඊට පස්සේ, එයා මට කතා කළා.
එයා මගේ මුල්ම ප්‍රේම සම්බන්ධය ගැනත් දන්නවා.
මිනිහා කොහොමද අප්පා මගේ ඉතිහාසය ගැන හොයාගත්තේ?
ඇත්තටම,
මට ඔබතුමාගෙන් ප්‍රශ්නයක් අහන්න තියෙනවා.
මගෙන්? මොකක්ද ඒ?
යූ ජේ-බොම් ඉන්චියොන් එයාපෝට් එකෙන් කොරියාවට එනකොට,
එයාගේ හොර පාස්පෝට් එක පාවිච්චි කරලා බර්නර් ෆෝන් එකක් අරන් තියෙනවා.
මම කෝල් හිස්ට්‍රි එක බැලුවා. ඉතින්?
එක නම්බර් එකක් නිතරම පෙන්නුම් කරනවා.
මේ නම්බර් එක... ඔව්.
සෝල් වල, සියෝචෝ-දොං වල පිහිටලා තියෙන,
සෝල් මධ්‍යම දිස්ත්‍රික් අධිකරණයේ අපරාධ අංශයේ,
ප්‍රධාන විනිසුරු කාන්ග් දා-විත් ගේ කාර්යාලය.
ඒ ඔබතුමාගේ නම්බර් එක නේද?
ඔයා මේ මොනවා ගැනද කියවන්නේ?
මම මොකටද ඒ රස්තියාදුකාරයා එක්ක ෆෝන් එකෙන් කතා කරන්නේ? මම කවදාවත් කතා කළේ නෑ...
ඔබතුමාගේ ප්‍රාථමික පාසලේ පන්තියේ යාළුවෙක් කතා කරලා තියෙන්නේ.
"කිම් ජු-සොප්"? ඒ කවුද?
එයා කිව්වා "ජුවනයිල්" (ළමයා) කිව්වොත් මතක් වෙයි කියලා. ජුවනයිල්?
හරියට හරි. කිම් ජුවනයිල්.
මොකද? ඔබතුමාට මොනවා හරි මතක් වුනාද?
සුභ උදෑසනක්!
සර්, ඔබතුමා මේ පරීක්ෂණ ක්‍රියාවලියට එකඟ වුනාද?
පිස්සුද.
ප්‍රො බොනෝ
අධිකරණය රැස්වේ
- බ්යෝල්! බ්යෝල්!
බොහොම ස්තූතියි කාන්ග් මහත්තයෝ.
අපිට ස්තූති කරලා නිම කරන්න බෑ.
ඇත්තටම. හැමෝටම ස්තූතියි.
බ්යෝල්!
මම හිතුවේ අපිට ආයේ කවදාවත් එයාව දකින්න ලැබෙන එකක් නෑ කියලා.
ස්තූතියි.
ඒත් දැන් ඔක්කොම ඉවරයි නේද?
එයාලා ඇපීල් කරලා ආයේ අපිට කරදර කළොත්?
බය වෙන්න එපා. එයාලට ඇපීල් කරන්න බෑ.
මාව විශ්වාස කරන්න.
මම ඔයාලව ආරක්ෂා කරනවා.
යමු.
පාර්ක් මෙනවිය.
ඇයි මේ මූණ රතු වෙලා?
මොකක්? ඔයාට උණද?
නෑ, අවුලක් නෑ. මට උණ නෑ. මම හොඳින්.
මොකක්ද ඒ වුනේ?
හරි හරි. ඔයා හොඳින් නම් එච්චරයි.
අනේ මන්දා.
එහෙනම් යමු.
යමු.
එයාලට ඇපීල් කරන්න බැරි හේතුව තමයි,
එයාලා කියපු දේවල් වෙනස් කරපු නිසා, එයාලගේ චෝදනාව වලංගු වෙන්නේ නෑ.
බ්යෝල් ත් හොඳට වැඩේ කළා. මේක නම් හොඳ නෑ.
මගේ හෘද ස්පන්දනය ආයේ වැඩි වෙනවා.
අර නර්ඩ් කෙනෙක්ගේ හදවත.
වින්ගාඩියම් ලෙවියෝසා!
ලුමොස්!
වින්ගාඩියම් ලෙවියෝසා!
මම මගේ ජීවිතේ පළවෙනි වතාවට උසාවියට ගිය දවසේ,
ඒක හරිම භයානක තැනක් වගේ දැනුනේ.
වින්ගාඩියම් ලෙවියෝසා.
අධිකරණයේ තීරණය...
අම්මේ!
ඒ වෙලාවේ විනිසුරුතුමා මතුරපු මන්තරේ,
හැරී පොටර් කතාවේ තියෙන වෙන ඕනම මන්තරයකට වඩා බලගතුයි.
හැරී පොටර් එකටත් වඩා.
අපරාධ නීතිය, මානව හිමිකම්
"භාරකරුවන් තමන්ගේ දරුවන්ව එයාලගේ වර්ධන අවධීන් වලට අනුව නිවස තුළ ආරක්ෂිතව සහ සෞඛ්‍ය සම්පන්නව හදාවඩා ගන්න ඕනේ."
"නිවස තුළ ආරක්ෂිතව සහ සෞඛ්‍ය සම්පන්නව හදාවඩා ගන්න ඕනේ."
සිවිල් නීති සංග්‍රහයේ 99 වගන්තියෙන් අර්ථ දක්වනවා
චංචල සහ නිශ්චල දේපල ගැන.
එහෙනම්, ඒ අනුව ගත්තොත්,
හවුල් ගේ චලනය වන මාළිගාව චංචල දේපලක්ද නැත්නම් නිශ්චල දේපලක්ද?
හවුල් ගේ චලනය වන...
මගේ දෙවෙනි ප්‍රශ්නය.
පාර්ක් ගි-ප්පම්.
ඔව් මහාචාර්යතුමනි?
ඔයා සම්මුඛ පරීක්ෂණයට හොඳට මූණ දුන්නා. ස්තූතියි සර්.
දැන් ඉන්ටර්වීව් එක ඉවර නිසා, අපි නිකන් කතා කරමු.
ඇයි ඔයාට නීති ක්ෂේත්‍රයේ වැඩ කරන්න ඕනේ?
මේක දැන් කඩා වැටෙමින් යන ක්ෂේත්‍රයක්.
මම කලින් කිව්වා වගේ, මට ඕනේ මූලික මානව හිමිකම් ආරක්ෂා කරන්න
සහ සමාජ සාධාරණත්වය... අනේ නිකන් ඉන්න ළමයිෝ. දැන් ඉන්ටර්වීව් එක ඉවරයි.
ඕවා නෙවෙයි. ඇත්තම හේතුව කියන්න.
ඒක තමයි ඇත්තම හේතුව. හරි එහෙනම්.
ඒත් නර්ඩ් කෙනෙක් වෙන එකයි යථාර්ථයයි කියන්නේ දෙකක්.
ඊට පස්සේ, ගොඩ කාලෙකින් මගේ හදවත ගැහෙන්න සලස්වන
කිසිම දෙයක් සිද්ධ වුනේ නෑ.
ඒත්... මේ අතහැරලා දාපු අසරණ බල්ලා
හොඳටම වද දීලා එළියට දාලා තිබුනා.
මේ ඇත්තටම ඔයාට නැති වුනු බල්ලාමද?
නෑ! නෑ, මේ මගේ එක්කෙනා නෙවෙයි.
ඒ වෙලාවේ මගේ හදවත ගැහුනා...
තත්පරෙන් පංගුවකට වගේ.
අනේ මන්දා.
ඒක අමතක කරලා දාන්න,
මාව විශ්වාස කරන්න.
මම කියන්නේ, වද වෙන්න දෙයක් තියෙනවද?
ජනතාවගේ විනිසුරු, කාන්ග් දා-විත් මෙතන ඉන්නවා.
ඔව් ඉතින්, ඔබතුමාගේ හැකියාවන් ගැන කතා කරලා වැඩක් නෑ.
මම ඔබතුමාට ගරු කරනවා. ඇත්තටම. එහෙනම් මොකක්ද ප්‍රශ්නේ?
ව්‍යාපාරික දැවැන්තයින් අතර තියෙන මේ ට්‍රිලියන ගණන් වටිනා ජාත්‍යන්තර පේටන්ට් නඩුවක් භාර ගන්න එක
හරි නෑ වගේ.
අපි කොහොමත් 'ප්‍රො බොනෝ' කණ්ඩායමක්නේ.
අපොයි. මේක නම් මහ වදයක්.
මොකක්ද මහජන යහපත කියන්නේ?
අපි දැන් එක ටීම් එකක්නේ,
ඒ නිසා ඇත්ත කතා කරමු.
අපි දිනලා සල්ලි ගොඩක් හම්බ කළාම,
ඒ සල්ලි කොහාටද යන්නේ?
සල්ලි කියන දේ බෙදිලා යනවා, ඉතින් සාමාන්‍ය මිනිස්සුන්ටයි නැති බැරි අයටයි ඒකෙන් වාසි වෙනවා.
සල්ලි හම්බ කරන එක තමයි අපිට කරන්න පුළුවන් හොඳම 'ප්‍රො බොනෝ' වැඩේ.
රෑ දවල් නැතුව, අපි මේවා කරනවා.
මේ නඩු වලින් සල්ලි හම්බ වෙන්නෙත් නෑ.
අපි නිකරුණේ ශ්‍රමය නාස්ති කරනවා.
අපි මොකටද අප්පා මේවා කරන්නේ?
මේ මොකක්ද? සරණාගත නඩුවක්?
මේ දවස් වල තරුණ ළමයින්ට රස්සා නැති නිසා ඒ ළමයි ඉන්නේ තරහෙන්.
පිටරට අය මෙහෙට එන එක ගැන කවුද කැමති වෙන්නේ?
තව මොනවද? ආබාධිත අයගේ මානව හිමිකම්? අහන්න නම් ලස්සනයි.
නේද? ඒත් ආබාධිත අය පාරට බැහැලා උද්ඝෝෂණ කරනකොට,
වැඩට යන මිනිස්සුන්ට හරියට යන්න බැරි වුනාම කොච්චර කේන්ති ගන්නවද කියලා දන්නවද?
දෙවියනේ, මේ වගේ දේවල් නැතුව,
අපි පොඩ්ඩක් ක්ලැසි (උසස්) දෙයක් කරමු--
මට තවත් මේක අහගෙන ඉන්න බෑ!
මෙයා ප්‍රො බොනෝ නඩු වල පැවැත්මම ප්‍රතික්ෂේප කර කර කියවන දේවල් මම දිගටම අහගෙන ඉන්න ඕනෙද?
ඇයි? ඔයාට කියන්න දෙයක් නැද්ද?
මම විතරද මේ ගැන අපහසුවෙන් ඉන්නේ?
අනේ යූ මහත්මිය.
ඇයි හැම දේටම ඔයා ඔච්චර අපහසු වෙන්නේ?
ඔයාට අපහසු නම්, ගිහින් පහසු තැනක වාඩි වෙන්නකෝ.
මේ මෝඩ නාකියා!
මොකක්?
"මෝඩ නාකියා"?
හිතාගන්නවත් බෑ.
මොකක්? "නාකියා"?
මට කවුරුත් මීට කලින් එහෙම කියලා නෑ.
ඒයි, යූ මහත්මිය. ඔයා මොකක්ද කිව්වේ? "නාකියා"?
මොකක්?
අපේ කාලේ නම්, ජ්‍යෙෂ්ඨ නිලධාරීන්ට ඔහොම කතා කරන්න හිතන්නවත් බෑ!
මගේ අර නර්ඩ් හදවත... "නාකියා?" අප්පා, කාලේ වෙනස් වෙලා.
ඒක බොරු එලාම් එකක් වෙන්න ඇති.
මූණ බලලා සාස්තර කියන එක විද්‍යාවක් කියලා කියන එකේ පුදුමයක් නෑ.
මෙයාගේ මුල ඉඳලම මොකක්දෝ අවුලක් තිබුනා.
සමාවෙන්න, කාන්ග් මහත්තයෝ.
යූ මහත්මිය, ඔයා මොන බැච් එකේද?
කාන්ග් මහත්තයෝ. යූ මහත්මිය--
දැන් මොකද කියන්නේ පාර්ක් මෙනවිය?
ඇයි ඔයා මේ ප්‍රො බොනෝ ටීම් එකට ආවේ?
ඇයි එකපාරටම එහෙම අහන්නේ?
ඔයාමනේ කිව්වේ.
ඔයා කලින් කළේ හයි ක්ලාස් නඩු විතරයි කියලා.
ඉතින් ඇයි විනිසුරු රස්සාව දාලා
මෙහෙට ආවේ?
ඔබතුමා දන්නවද කාන්ග් මහත්තයෝ?
මේ ලෝකේ හැම තිස්සෙම දිනන මිනිස්සු ඉන්නවා වගේම,
හැම තිස්සෙම පරදින මිනිස්සුත් ඉන්නවා.
එයාලා කොච්චර උත්සාහ කළත්, ලෝකයත් එක්ක සටන් කරන්න එයාලට හයියක් නෑ.
ප්‍රො බොනෝ නීතිඥවරු ඉන්නේ ඒ වගේ අයට උදව් කරන්න,
නැතුව ක්ලැසි නඩු කරන්නවත් හැමදාම දිනන නඩු කරන්නවත් නෙවෙයි.
ඇයි ඔයා හිතන්නේ මම දන්නේ නෑ කියලා
හැමදාම පරදින මිනිස්සු ගැන?
කොච්චර උත්සාහ කළත්, ලෝකයත් එක්ක සටන් කරන්න බැරි තරම් දුර්වල මිනිස්සු ගැන.
ඔයා හිතන්නේ මම දන්නේ නෑ කියලද?
ඒත් පාර්ක් මෙනවිය, ඔයා දන්නවද ඒක මොන වගේද කියලා?
ඔයා අඩුම තරමේ තමන්ගේම පන්ති ගාස්තු හොයාගන්නවත් උත්සාහ කරලා තියෙනවද?
කාන්ග් මහත්තයෝ, ඔයා සීමාව පනිනවා.
හරි. මේක ටිකක් අපහසු ප්‍රශ්නයක්.
ඔයාට තරහ යන්න ඇති. සමාවෙන්න.
නෑ. මගේ දෙමව්පියන්ට පින් සිද්ධ වෙන්න,
මම හැදුනේ සැපට, ඒ වගේම ආදරය පිරුණු පවුලක.
ඔව්, මට පේනවා.
ඉතින් ඒකේ මොකක් හරි අවුලක් තියෙනවද?
ඒක ප්‍රශ්නයක්ද?
නෑ, කවුද එහෙම කිව්වේ?
ඒක හොඳයි. දෙවියනේ, කොච්චර ෂෝක්ද.
ආදරයෙන් හැදුනු කෙනෙක් නැති බැරි මිනිස්සු ගැන වද වෙනවා.
මාර වටිනවනේ. දේශපාලනයට එන්න අදහසක් එහෙම නැද්ද?
මම උදව් කරන්නම්. මට අඳුරන අය ගොඩක් ඉන්නවා.
අනේ මන්දා!
පාර්ක් මෙනවිය.
2025 සෝල් 'Queer' සැණකෙළිය
මාව ෆලෝ කරන්න. ඔයා මාව බලන්න එන්න ඕනේ අක්කේ.
අපිට මැරී කරන්න පුළුවන් වුනා නම් හොඳයි.
අපි චුට්ටක් විතර වෙනස්. එච්චරයි.
අනේ කරුණාකරලා තේරුම් ගන්න.
අපි ඔයාලත් එක්ක යනවා!
අපි ඔයාලත් එක්ක ඉන්නවා.
අපිට හග් එකක් දෙන්නකෝ!
නීතිඥවරු විදිහට අපි LGBTQIA+ අයිතීන් වලට සහය දෙනවා.
අපේ පෙත්සමට අත්සන් කරන්න!
අනේ අත්සන් කරන්න. අපි ඒක අගය කරනවා!
වෙනස්කම් නැති ලෝකයක් හදමු.
ඔව්. අනේ අත්සන් කරන්න.
ඔයාලා පරිත්‍යාගයක් කරලා අපේ සමීක්ෂණය පුරවොත්, ඔයාලට ටී-ෂර්ට් එකක් නොමිලේ හම්බ වෙනවා.
නීතිඥවරු විදිහට අපි LGBTQIA+ අයිතීන් වලට සහය දෙනවා.
නොමිලේ ටී-ෂර්ට් එකක් ගන්න! නොමිලේ ටී-ෂර්ට්!
නොමිලේ ටී-ෂර්ට්. ඔයාගේ අත්සන දෙන්න.
දෙවියනේ, අපි නීතිඥවරු. අපි මේ මොනවද මෙතන කරන්නේ?
ප්‍රො බොනෝ නීතිඥවරුන්ගේ ප්‍රධාන රාජකාරියක් තමයි මානව හිමිකම් සංවිධාන වලට සහය දෙන එක.
අපි ඔයාලත් එක්කයි.
ඇවිත් ටී-ෂර්ට් එකක් ගන්න!
ශික්. මේක හරියන්නේ නෑ.
මේක හරියන්නේ නෑ නේද? නෑ, මේ වැඩේ හරියන්නේ නෑ.
අපි මෙතන නීතිඥවරු වගේ ඉන්න හොඳ නෑ. ඔයා හරි.
ඔව්. යමු යන්න.
මොකක්?
මොකක්ද ඒ?
අපේ පස්සෙන් එන්න!
අම්මෝ!
මොකක්ද ඒ? නන්-හී!
පරිත්‍යාග කරලා අපේ සමීක්ෂණයට සහභාගී වී ටී-ෂර්ට් එකක් ලබාගන්න
හරි, එළියට එන්නකෝ. ඒයි!
මම ප්‍රසිද්ධ චරිතයක්. කවුරුහරි මාව අඳුරගත්තොත්...
උත්සවයකට ආවම, ඒකට ගැලපෙන විදිහට අඳින්න ඕනේ.
ගැලපෙන විදිහ, මගේ පය. ඔයා හිතනවද මිනිස්සු මේවා බලන්න එයි කියලා?
අපිට ඔයත් එක්ක ෆොටෝ එකක් ගන්න පුළුවන්ද?
අනේ, එකක් විතරයි!
එයාලා ආවා. මම ගන්නම්.
ස්තූතියි! හරි. එකයි, දෙකයි, තුනයි.
ඔයා හරිම ලස්සනයි!
ඔයා හරිම ලස්සනයි.
නෑ, මම නියම පිරිමියෙක්.
මම ඇයි මේ මෙහෙම කතා කරන්නේ?
අපි ඔයාට සුභ පතනවා. ජය වේවා. ජය වේවා.
සමාවෙන්න, මෙතනට ඇවිත් ඔයාලගේ නම් ටික අත්සන් කරන්න පුළුවන්ද?
හරි. ස්තූතියි.
මෙතන අත්සන් කරලා ඔයාලගේ ටී-ෂර්ට් ගන්න.
යූ මහත්මිය, මගේ කලිසම දෙනවා.
අපිටත් ෆොටෝ එකක් ඕනේ!
අනේ අපිත් එක්ක ෆොටෝ එකක් ගන්නකෝ!
ඔයාට පුළුවන්ද අපිට ෆොටෝ එකක් අරන් දෙන්න? මමද ගන්න ඕනේ? හරි.
ඔන්න එහෙනම්. එකයි, දෙකයි, තුනයි.
ස්තූතියි. දැන් ඇති. එකයි, දෙකයි, තුනයි. නියමයි!
යූ මහත්මිය. හිනා වෙන්න!
අපිට තව ෆොටෝ ටිකක් ගන්න බැරිද, ප්ලීස්? අයියෝ දෙවියනේ.
එකයි, දෙකයි, තුනයි.
ඇති යූ මහත්මිය. බොහොම ස්තූතියි.
අපි ඔක්කොම එකට ගමු!
එකට ගමු!
හරි. දැන් ඇති යූ මහත්මිය!
නියමයි. අපි කට්ටියම එකට එකක් ගමු.
හරි, එකයි, දෙකයි, තුනයි! මාවත් ගන්න!
මාත් එන්නම්!
ඔන්න අපි ගත්තා. අපි තව කොච්චර ගන්නවද?
මම දැන් ගන්නවා. හැමෝම හිනා වෙන්න!
මේ අහන්නකෝ පාක් මහත්මිය.
ඔයා දවස තිස්සේම මාව මේ වගේ තැන්වලට ඇදගෙන යන්නද හදන්නේ?
ඔයා මේක ඕනකමින්මයි කරන්නේ, නේද? අයියෝ.
ඔයා මොකක්ද මේ කියන්නේ? මේ තමයි සුභසාධක නීතීඥවරයෙක්ගේ සාමාන්‍ය දින චරියාව.
නීතිමය ගැටලුවක් ගැන ප්‍රශ්නයක් ආවම, අපි ඒවට උත්තර දෙන්න ඕනේ.
ඇත්තෙන්ම,
ඒකත් කවුරුහරි ප්‍රශ්නයක් ඇහුවොත් විතරයි.
සොරි. මෙතන කවුරුත් නෑනේ.
මම හරිම අමාරුවෙන් ප්‍රෙස් රිලීස් එකකුත් ලෑස්ති කරානේ.
ඒකට කමක් නෑ.
නීතීඥ කන්ග්!
ඔයාට අවුලක් නෑ නේද?
මම හොඳින්. උත්සවය කොහොමද?
ඉන්න, මොකද මේ වෙන්නේ?
පොඩ්ඩක් ඉන්න. යමු.
ඉන්න, මොකක්ද ප්‍රශ්නේ?
ආයුබෝවන්.
ඔයාට කොහොමද?
ජෑන්ග් මහත්තයා ආයෙත් එයා දන්න අඳුරන මාධ්‍යවේදියෙක්ව එක්කගෙන එන්න ඇති.
එයා ගිය පාරත් මේකමනේ කරේ.
"බිම්මලා"ට මම හිතුවට වඩා ලොකු සම්බන්ධකම් තියෙනවනේ.
යමු යන්න! එයා මෙහේ හැමෝවම අඳුරනවා.
මේ ක්ෂේත්‍රයේ, ජෑන්ග් මහත්තයා කියන්නේ
පුරාවෘත්තයක්. මොකක්?
කැම්පස් කාලේ, කුලියට ගත්ත මැරයෝ සෙට් එකක් එක්ක මෙයා තනියම හැප්පුනා,
නීතිවිරෝධී මුඩුක්කු ඉවත් කිරීමක් වෙලාවේදී.
මෙයා කොච්චර දරුණුද කියනවා නම් අර මැරයෝ ටිකත් මෙයාට බය වුනා.
නීතීඥ ජෑන්ග්? ඔව්.
පිස්සු නැතුව ඉන්න. ඔය බොරු කතා.
හැබැයි අර කෝට් එක…
ඒක පරණ පාට වුනාට,
ඒක හරියට මම අර චොන්ඩම්-දොං වල දැක්ක ඉතාලි බ්‍රෑන්ඩ් එකේ කෝට් එක වගේමයි.
ඒක ඩුප්ලිකේට් එකක් වෙන්න ඇති නේද?
මම ඔයාගෙන් ප්‍රශ්නයක් අහන්නද?
ඔව්, අහන්න.
හරි.
ඔයාව හමුවීම සතුටක්.
මම කෝ ඉල්-ජූ, ස්ටෙපිං ෆෝවර්ඩ් ටුගෙදර් එකේ මාධ්‍යවේදියෙක්.
අයියෝ, මෙතනට ආපු එකම එක්කෙනත් කම්කරු සංවිධානයක වැඩ කරන
මාධ්‍යවේදියෙක් විතරනේ.
මේ දෙන්නා නිකන් එකම අච්චුවේ ගැහුවා වගේ.
ජුන්ග්-ඉන්. මම ඔයාට කෝල් කරන්න හැදුවේ. ඔයා කිව්ව විදිහටම මම සහයෝගෙන් වැඩ කරන්නයි හදන්නේ,
ඒත් මම ඇත්තටම ඕනෙද--
ඔයාට ඕන අපි ආපහු එන්නද?
පාක් මහත්මිය. එයාට ඕනලු අපි ආපහු යන්න. ඉක්මන් කරන්න. යමු යන්න!
මේ කොහෙද යන්නේ?
අර අතහැර දාපු බල්ලාගේ නඩුව ගැන
දැන් ගම වටේම කතා වෙනවා.
කොරියාවේ ප්‍රධානම නීති සමාගමක් වන ඕ ඇන්ඩ් පාට්නර්ස්,
මේ නඩුව නොමිලේ කරපු එක ගැන ගොඩක් අයගේ අවධානය යොමු වෙලා තියෙනවා.
ඇත්තම කිව්වොත්, සාමාන්‍ය මිනිස්සුන්ට අනුව නම්,
එයාලා හිතන්නේ ඕ ඇන්ඩ් පාට්නර්ස් කියන්නේ
කිට්ටු කරන්නවත් බැරි තරම් ඉහළ තැනක් කියලා.
ඔව්. මිනිස්සු අපි ගැන එහෙම හිතන් හිටියා.
අපි ඒක පිළිගන්නවා.
ඒත් දැන් ලෝකය වෙනස් වෙලානේ, නේද?
ඉතින් අපිත් වෙනස් වෙන්න ඕනේ. සමාජ වගකීම් සහ කාලයත් එක්ක වෙනස් වෙන දේවල්
අතපසු කරන එක අපිට එච්චර හොඳ මදි.
ඔයාලා මේ අලුත් ඕ ඇන්ඩ් පාට්නර්ස් ගැන බලාපොරොත්තු තියාගනියි කියලා අපි හිතනවා.
තරුණ නීතීඥවරියක්
ප්‍රධාන විධායක නිලධාරිනිය වුන එකම ලොකු වෙනසක් නේද?
මගේ වයස සහ මම ගැහැණු කෙනෙක් කියන එක ප්‍රවෘත්තියක් නොවෙන තැනට,
මම මේ ලෝකය වෙනස් කරනවා.
එහෙමද.
ඒක නියමයි.
ඒ වගේම, "ජනතා විනිසුරු" කියලා හඳුන්වන කන්ග් ඩා-විට් නීතීඥතුමාත්,
මේ නඩුව බාරගත්තනේ.
මම අහලා තියෙන විදිහට ඔයාලා දෙන්නා JRTI එකේ පුහුණුව ලැබුවේ එකට.
ඔයා කොහොමද එයාව මේකට එකතු කරගත්තේ කියලා පොඩ්ඩක් කියන්න පුලුවන්ද?
ආ, ඔයාට ඒක එයාගෙන්ම අහන්න පුලුවන්.
අපි පොඩි බ්‍රේක් එකක් ගමුද?
අම්මෝ.
ඕ මහත්මිය, ඔයා නම් ඔයාගේ රස්සාවට හරි දක්ෂයි.
ඔයා ප්‍රශ්න වලට උත්තර දුන්නෙත් හරිම ලස්සනට.
ඔයා ගාව තාම අර "ජනතා විනිසුරු" ගතිය තියෙනවා.
මට දැනගන්න ආස දෙයක් තියෙනවා.
ඒ මොකක්ද?
ඇයි ඔයා මගෙන් ඇහුවේ නැත්තේ?
මොකක් ගැනද?
ඔයා එක පාරක්වත් මගෙන් ඇහුවේ නෑනේ ඇයි මම විනිසුරුකම අත ඇරියේ කියලා.
ඇයි ඔයා අර වීඩියෝ එක දැක්කද?
මම ඒක ගැන දැනගන්නම ඕනද?
මොකක්?
ඔයාට තාම තේරෙන්නේ නෑ.
ඔයා දන්නවද මෙහේ කීදෙනෙක් වැඩ කරනවද කියලා?
අපිට නීතීඥවරු 1000කට වඩා ඉන්නවා.
සහයකයෝ, ලේකම්වරු, අනිත් ස්ටාෆ් එකත් එක්ක ඔක්කොම කීයක් විතර ඇතිද?
ඔයා දන්නවද ඒ අයගෙන් කීදෙනෙක් හිටපු විනිසුරුවරුද,
ප්‍රධාන අභිචෝදකයෝ, ඇමතිවරු, බදු කොමසාරිස්වරු, සහ බැංකු වල ලොක්කෝ ඉන්නවද කියලා?
ප්‍රජාතන්ත්‍රවාදය වෙනුවෙන් කියලා අපිත් එක්ක සටන් කරපු දේශපාලකයෝ,
සහ අර සදාචාරය ගැන කතා කරන මාධ්‍යවේදියෝ.
අපි එයාලව උපදේශකයෝ කරනවා, ඉතින් එයාලා ආසාවෙන් වැඩට ඇවිල්ලා පඩිත් අරන් යනවා.
ඕ ඇන්ඩ් පාට්නර්ස් කියන්නේ හරියට නිකන් කොරියාව වගේ. ඔයාට තේරෙනවද?
සොරි ඩා-විට්.
මට මෙතන ඉන්න හැම සේවකයෙක් ගැනම වද වෙවී ඉන්න තරම් වෙලාවක් නෑ.
හරි, සුභ දවසක්.
ආයුබෝවන් කන්ග් මහත්තයා.
හායි. කෝ අනිත් අය? එයාලා වැඩකට එළියට ගියා.
ඔයා ඊයේ නිව්ස් වල හිටියා නියමෙට. ස්තූතියි.
ඒක නෙමෙයි, කවුද කෙනෙක් ඉන්ටර්වීව් එක දැකලා ඔයාව හොයන් ආවා.
එයාට ඔයාව හම්බවෙන්නම ඕන කිව්වා.
මොකක්?
ඔයා කාට විරුද්ධවද නඩු දානවා කිව්වේ?
දෙවියන්ට.
මම දැන් කිව්වනේ.
ඔයා ක්‍රිස්තියානිද? කතෝලිකද?
දෙකම නෙමෙයි.
මේ ලෝකේ කා ගැනවත් විශ්වාස කරන්න බෑ.
මම මුකුත් විශ්වාස කරන්නේ නෑ.
එහෙනම් ඇයි මේ?
මට සිද්ධ වුනු හානියට වන්දි ඕනේ.
ලොකු ගාණක්.
වන්දි? ඒක සිවිල් නඩුවක්නේ, අපරාධ නඩුවක් නෙමෙයි.
හරි එහෙනම්. දෙවියෝ ඔයාට කරපු වැරැද්ද මොකක්ද?
එයා මාව මේ ලෝකෙට එවපු එක.
මොකක්? මම කවදාවත් ඉල්ලුවේ නෑ
මේ විදිහට ඉපදෙන්න කියලා.
කාටවත් මාව ඕන වුනේ නෑ…
ඉපදෙනවට කොහොමටවත් කැමති වුනේ නෑ,
මගේ අම්මා වුනත් එහෙමයි,
මම කවදාවත් දැකලා නැති මගේ තාත්තත් එහෙමයි.
ඉතින්, ප්ලීස් මං වෙනුවෙන් නොමිලේ කතා කරන්න.
ඔයා කිව්වනේ ඔයා කරනවා කියලා.
මම කිව්වා?
මගේ මුළු ජීවිතේම කැප කරපු උසාවියෙන් මම අයින් වුනේ,
මොකද මට ඕන වුනා නිහතමානීව
දුකෙන් ඉන්න මිනිස්සු වෙනුවෙන් පෙනී ඉන්න.
උදව්වක් නැති කෙනෙක්
හරිම අසරණ වෙලා මාව හොයන් ආවම,
මගේ ජීවිත කාලෙම මම ලබාගත්ත නීති දැනුම සහ අත්දැකීම් පාවිච්චි කරලා
මම එයාලට උදව් කරනවා.
ඔයා තාම පොඩි ළමයෙක් හින්දා ඔයාට මේවා තේරෙන්නේ නෑ.
නඩුවක් අහන්න පුලුවන් වෙන්නේ ඒකේ තේරුමක් තියෙනවා නම්,
සහ දිනන්න පුලුවන්කමක් තියෙනවා නම් විතරයි.
ඉතින් ඒකට තේරුමක් දෙන එක නීතීඥවරයෙක් විදිහට ඔයාගේ රාජකාරිය නේද?
ඔයා නීතීඥයෙක්ද? ඇයි මේ තර්ක කරන්නේ?
ඒක වැඩක් නෑනේ. මගේ වන්දි නඩුව භාරගන්නකෝ.
ඉතින් මොකක්ද ප්‍රශ්නේ?
ඔයාගේ ඉස්පිරිතාල බිලද දෙවියෝ ඔයාට වන්දි ගෙවන්න ඕන පාඩුව?
කොහොමත් මාව සනීප කරන්න බෑ.
මම…
ඉපදෙනකොටම ඉනෙන් පහළ පණ නෑ.
හරි, එතකොට මොකක්ද අර පාඩුව--
මම කලින් කිව්වනේ. මම මේ ලෝකේ ඉපදුන එක.
මම මේ ලෝකේ ජීවත් වෙන එකම ලොකු හානියක්.
ඊට වඩා කොච්චර හොඳද
මම නූපීදුනා නම්.
ඔයා එයාව යැව්වද? ඔව් යන්තම් යවා ගත්තා. පුදුම මුරණ්ඩු ළමයෙක්.
බුචොන් වල ඉඳන් මෙහෙට කොහොම ආවද මන්දා.
බුචොන් වල ඉඳන්? ඔයා එයාව තනියමද යැව්වේ?
මම එයාට ලොකු ටැක්සි එකක් අරන් දුන්නා.
මගේ අතින් සල්ලි දීලා ඩ්‍රයිවර්ටත් හොඳ ගාණක් දුන්නා.
ඇත්තට? හොඳ වැඩක්.
සර්. මොකද?
එයා ආවේ සර්ව හොයාගෙනනේ.
මොන අමුත්තෙක්ද. ඉතින්?
මම සෑහෙන ගාණක් ගෙව්වනේ එයාව බුචොන් වලටම ගිහින් දාන්න, ඒක ඉතින්…
හරි හරි. හොඳ වැඩක්.
හරි. ඔයාට කියන්න දෙයක් තියෙනවද?
නෑ සර්.
යමු අපි සෝජු ටිකක් බොන්න.
මොකක්? යමු!
මම කලින් කිව්වනේ. මම මේ ලෝකේ ඉපදුන එක.
මම මේ ලෝකේ ජීවත් වෙන එකම ලොකු හානියක්.
අයියෝ, පොඩි ළමයෙක් කටින් කියන්න ඕන කතාවක්ද ඒක.
ඔයාට එයා ගැන දුක හිතුනා නේද?
මේ වගේ නොමිලේ කරන නඩු කොහොමත්…
ඔයාට මේ වගේ නඩු අලුත් ඇතිනේ,
ඉතින් ඒක-- මේ මගේ පළවෙනි පාර නෙමෙයි.
මොකක්?
මට මුලින්ම පත්වීම හම්බෙනකොට, මම හිටියේ පොඩි උසාවියක, මම හැමදේම කරා.
මම ආධුනික විනිසුරුවරයෙක් කාලේ,
පුනරුත්ථාපන සහ බංකොලොත් නඩු පවා මම බැලුවා.
ඒත් අම්මෝ, මට ඒක දරාගන්න බැරි වුනා.
නඩු ගොඩක් තිබ්බ හින්දද?
ම්ම්, ඒකත් එක හේතුවක්.
ඒත් හැමදාම මිනිස්සු බංකොලොත් වෙනවා,
ලෙඩ වෙනවා, නැත්නම් සියදිවි නසාගන්නවා.
හැමදාම මම දැක්කේ ඒ වගේ දේවල් විතරයි,
ඉතින් ඒක මට අමාරු වුනා.
එක පැත්තකින් ප්‍රශ්න විසඳුවත්,
ආයෙත් ඒ වගේ ප්‍රශ්න එනවා.
ඔයා හරි.
ඒකයි මට ඕන සල්ලි බලය තියෙන මිනිස්සු ඉන්න නඩු.
එතකොට මගේ හිතට ලොකු සහනයක් දැනෙයි.
අනික…
මට හොඳට සල්ලිත් හොයන්න පුලුවන්නේ.
අනේ මන්දා. මෙන්න.
බොහොම ස්තූතියි සර්.
ඉන්න, අපි බියර් එකක් ගමු... මොන බියර්ද මනුස්සයෝ.
මේ, මේක ටැක්සි එකට.
මට ගෙදර යන්න යන්නෙ වොන් 20,000යි. ඔව්, ඉතුරු සල්ලි හෙට ගේන්න.
ස්තූතියි, ඩාවිට්!
පරිස්සමින් ගෙදර යන්න!
හෙට හම්බවෙමු!
අම්මෝ. මාරම මහන්සි කරන මනුස්සයෙක්නේ.
කොහොමද විස්තරේ?
වැඩ ඉවර වෙලා මම එයා පස්සෙන් ගියා.
එයා සේජින් හොස්පිට්ල් එකේ VIP කාමරේකට ගියා.
එයා දැන් එළියට එනවා.
එයාගෙ ආච්චිව බලන්න යන්න ඇති.
හොස්පිට්ල් එකට තව සල්ලි ඕන වෙලාද දන්නෑ?
මම දිගටම ෆලෝ කරන්නද? ඔව්, දැනට එයා ගැන අවධානයෙන් ඉන්න.
එයා කාවද හම්බවෙන්නෙ කියලා හොයලා බලන්න.
අනිවාර්යයෙන්ම තව කවුරුහරි ඉන්න ඕන.
විනිසුරු කන්ග්.
මාව හිරේ දාලා මගේ ඔලුව හැදුවටයි
පස්සෙ මට රස්සාවක් හොයලා දුන්නටයි මම ණය ගැතියි.
ඒත් මේ දවස්වල මට ඕනවට වඩා වැඩ දෙනවා නේද?
මට හොඳට ගෙවනවා නේද? කතාව නවත්තලා තියනවා.
අම්මපා.
ටැක්සි!
ආයුබෝවන්.
සාදන්ග්-දොන්ග් යමු.
සර්, පොඩ්ඩක්...
මේ රියදුරු මහතාට ඇසීමේ ආබාධයක් ඇත
ආ, එහෙමද.
සාදන්ග් ස්ටේෂන් එක, පිටවීමේ දොරටුව 2.
ගමන ආරම්භ විය.
ඔබේ ආරක්ෂාව වෙනුවෙන් ආසන පටි පළඳින්න.
රියදුරුට පණිවිඩයක්: වාහනය නතර කිරීමට අතට තට්ටු කරන්න
බහින විට ඔබේ බඩු බාහිරාදිය රැගෙන යාමට මතක තබාගන්න.
සර්.
බොහොම ස්තූතියි.
මම බෑ කිව්වනේ.
ඔයා කිව්වෙ කරනවා කියලා. මම කවද්ද එහෙම කිව්වේ?
මම වීඩියෝ එක ආයෙත් දාන්නද? ඒක නිකන් ටීවී එකට කිව්ව එකක්නේ.
විනිසුරුවරුන්ට ටීවී එකට ඇවිත් බොරු කියන්න පුළුවන්ද?
මම කවද්ද බොරු කිව්වේ? අනික මම විනිසුරුවරයෙක් නෙමෙයි. මම නීතිඥයෙක්.
එහෙනම් මමත් ටීවී එකට යනවා.
නීතිඥයෙකුට ටීවී එකේ බොරු කියන්න හොඳද කියලා මම ගිහින් අහනවා.
ඔයා නීතිඥයෙක්ද? ඇයි මේ මාත් එක්ක තර්ක කරන්නේ?
මෙහෙ එනවා.
දෙයියනේ. මූ දුවන වේගයක්.
මෙහෙ එන්න. අපි ඔයාව ගෙදර යවමු...
කවුද මෙතන ඇත්ත නීතිඥයා?
අර ළමයා. ඒයි.
අයියෝ!
ගුඩ් මෝනින් සර්.
මෝනින් නම් ගුඩ් නෑ.
කෙනෙක් ඉන්නවා.
ඇතුලෙ කෙනෙක් ඉන්නවා.
මම දන්නවා.
මූ නම්...
මේ තියෙන්නේ.
මේ පැත්තෙ තිබුණ හැම ජාතියෙම අතුරුපස මම අරගෙන ආවා.
ඔයා මේකටද වැඩියෙන්ම ආස? ඔව්.
දෙවියනේ.
මම උදව්වක් කරන්නද?
කිම් ගන්ග්-හුන්. මිස් ජුන්ග්.
ඔයා මොකද මෙතන කරන්නේ?
මොකද මේ වෙන්නේ?
ඔයාට මම මැරෙනවා බලන්න ඕනද? මම හැම තැනම ඔයාව හෙව්වා!
ඇයි ඔයාට නිකන් ගෙදරට වෙලා ඉන්න බැරි?
මැඩම්, අපි වාඩි වෙලා කතා කරමු-- අයින් වෙනවා යන්න!
ඒයි...
අතාරිනවා!
මාව අතාරිනවා!
ළමයින්ට වද දෙනවට මම පොලිසියට කතා කරනවා.
අතාරිනවා!
එපා.
මට කොහොමත් යන්න වෙන තැනක් නෑනේ.
කරන්න එපා. වැඩක් නෑ.
එයා හැම තිස්සෙම ඔහොම නෑ.
එයා බෙහෙත් ගන්නවා, ඒත් එයාට ඒක පාලනය කරගන්න අමාරුයි වගේ.
ඔව් මැඩම්. මගේ පුතාව හම්බුණා... එයා වෙලාවකට ඔහොමයි.
මම හිතන්නේ ඔයාගෙ අම්මා වෛද්‍ය උපදෙස් ගන්න ඕන--
මට කාගෙවත් භාරයේ ඉන්න බෑ. කොහෙත්ම බෑ.
ගන්ග්-හුන්, ඔයාගෙ අම්මා-- අම්මා මට කිව්වා.
එයාට අවුරුදු නවයේදී එයාගෙ දෙමව්පියෝ එයාව දාලා ගිහින්.
අනාථ නිවාසෙට අකමැති නිසා එතනින් පැනලා ගියාට පස්සේ,
එයා ජීවත් වෙලා තියෙන්නේ පැනලා ගිය ළමයි ඉන්න තැනක.
ඒත් ඊටපස්සේ, එයාට අවුරුදු 16දී මම හම්බවෙන්න ඇවිත්.
ගන්ග්-හුන්.
දෙවියෙක් ඇත්තටම ඉන්නවනම්, මට එයාගෙන් අහන්න ඕන.
ඇත්තටම එයා මොනවද හිතාගෙන හිටියේ?
ඇයි එයා...
මම වගේ කෙනෙක්ට...
ගන්ග්-හුන්.
ඔයාට දැන් යන්න වෙයි වගේ.
පරිස්සමින් ගෙදර යන්න මැඩම්.
මින්ගේ වීදි බාර් එක
අපි මේ නඩුව බාරගමු කියලද ඔයා කිව්වේ?
ඔව්. මෙතන නඩුවක් තියෙනවා කියලා ඔයා ඇත්තටම හිතනවද?
අපි දිනන්නෙ නැති වුණත්,
සමහරු මේ ගැන උනන්දු වෙයි.
නඩු අහන්නේ නැති බැරි මිනිස්සුන්ට උදව් කරන සජීවී වැඩසටහනක් වගේ කියලද හිතන්නේ?
මේක අර්ථවත් නඩුවක් වෙන්න පුළුවන්.
කොන් වෙච්ච, ආබාධිත අය ගැන කතාබහක් ඇති කරන්න මේකෙන් පුළුවන්--
ඔයා හිතන් ඉන්නෙ ඔයා මාර පොරක් කියලද.
මිස්ටර් කන්ග්. මොකද?
මම ආයෙත් අපහසු දෙයක් කිව්වද?
එහෙනම්, ඒ වෙනුවට...
අපි ජැන්ග් මහත්තයගෙන් අහමු.
ජැන්ග් මහත්තයෝ, ඔයා මොකද හිතන්නේ?
බිම්මල් විතරක් තෝර තෝර කන එක නවත්තනවා!
ඒක ලේසි වෙන එකක් නෑ.
උසාවියක් ඉස්සරහට යන එක
ලේසි වැඩක් නෙමෙයි.
ගන්ග්-හුන්ටත් රිදෙන්න පුළුවන්.
මටත් හිතෙන්නේ ඒක ලේසි වෙන්නෙ නෑ කියලා.
නඩුව අයින් කරලා දාන බව පැහැදිලියි.
මුලින්ම, විත්දිකාරයා දෙවියෝ නම්,
මට එයාගෙ ලිපිනය හොයාගන්න විදියක් නෑනේ.
හ්ම්. මොකක්ද?
මොනවා වුණත් මම ඒක නීත්‍යානුකූලව ගැලපෙන විදියට හදන්නම්.
ඊටපස්සේ--
බොරු බලාපොරොත්තු දෙන එක කොච්චර වේදනාකාරීද කියලා ඔයා දන්නවද?
අයියෝ.
මම මෝඩ නාකියෙක්. අනේ මන්දා.
මම තව එක දෙයක් කියන්නම්.
මිස් පාර්ක් දැන් ඔය කියන දේවල් හරියට හරිතාගාරයක හැදුණ මලක් වගේ,
හරිම සුකුමාල විදියට හැදුණු කෙනෙක්ගෙ සාමාන්‍ය අදහස් වගේ.
මිස්ටර් කන්ග්. ඔයා කිව්වනේ ඔයා සැපට හැදුණේ,
ආදරේ පිරුණු පවුලක කියලා.
ඒ වගේ අයට තේරෙන්නෙ නෑ ඇත්තටම දුක් විඳිනවා කියන්නේ මොකක්ද කියලා.
සමාජ ප්‍රශ්නයක් ගැන කතා කරනවා?
අපි පැරදුණත් ඒකෙන් වැඩක් වෙයි?
ඒකෙන් අර ළමයට ලැබෙන උදව්ව මොකක්ද?
ඒත් මහජන සේවයක් විදියට කරන නඩුවක්--
ඔයා මේ ෆර්ම් එකට ආවෙත් සල්ලි හොයන්නනේ.
හොඳ ප්‍රතිඵල අරගෙන කොරියාවේ ඉහළම ලෝ ෆර්ම් එකට ආවට පස්සේ,
ඔයාගෙ හිත වෙනස් කළේ මොකක්ද කියලා මම දන්නෙත් නෑ, දැනගන්න ඕනත් නෑ.
ඒත් අපි යථාර්ථවාදී නොවන දේවල් කතා නොකර ඉමු.
ඔයාට හොඳ දෙයක් කරන්න ඕනද?
එහෙනම් පුණ්‍යාධාරයක් දෙන්න. ඔයාට මේකට ගෙවන්නත් පුළුවන්.
දෙයියනේ.
මිස්ටර් කන්ග්...
අපි පැරදුණත් ඒකෙන් වැඩක් වෙයි?
ඒකෙන් අර ළමයට ලැබෙන උදව්ව මොකක්ද?
සමහරවිට එයා හරි ඇති.
සමාජ විවේචනයක් එල්ල වෙන්න අවදානමක් තියෙනවා,
ඒ නිසා ඊට විරුද්ධව නීතිමය පියවරකුත් ගන්න ඕන.
ස්තූතියි.
ෂා. ගි-ප්පියුම් ඔයා ඇත්තටම දක්ෂයි.
ඔයා හැම ප්ලෑන් එකකම වාසි අවාසි හොඳට සැසඳුවා.
ස්තූතියි.
හරි, හැමෝම. එහෙනම් අපි යමු ප්ලෑන් C එකට.
හරි සර්. මොකක්? සර්.
ප්ලෑන් C එක, මම රිපෝට් එකේ සඳහන් කරා වගේ--
කම්කරු නීතියේ තියෙන හිඩැසක් පාවිච්චි කරලා,
සමාගම්වලට පුළුවන් වෙනවා විශාල සේවකයින් පිරිසක් එකපාර අයින් කරන්න.
ඔව්, ඒක හොඳයි.
ඔව්, ඒ නිසා ප්ලෑන් C එක වෙනුවට, ප්ලෑන් A එක...
මේක නීතිය වටින් යන එකක්, ඒ නිසා මේක නීති විරෝධී නෑ.
මේකෙන් නීතිමය අවදානම සහ විශාල ශ්‍රම පිරිවැයක් අඩු වෙනවා.
ඒකට නොයා ඉන්න හේතුවක් නෑනේ. ඔව්.
ඒ වුණාට...
ඒත්...
මිස් පාර්ක්.
ඔච්චර බොළඳ නොවී ඉන්න තරම් ඔයාට තාම අත්දැකීම් මදිද?
වැඩකට නැති දේවල් ගැන හිතන එක නවත්තලා ඉලක්කම් ගැන හිතන්න.
ආදායම, වියදම, ලාභය.
හරිද?
ඔව් සර්. ඔව් සර්.
ආයුබෝවන්.
ප්‍රෝ බොනෝ කණ්ඩායම දියත් කිරීම
මහජන යහපත උදෙසා අපගේ ප්‍රතිඥාව දැන් ඇරඹේ
මහජන සුබසාධන නඩු සඳහා වූ අභ්‍යන්තර කණ්ඩායම
අහන්නකෝ, ගි-ප්පියුම්.
ඔයා දන්නවද අපේ ටීම් එකට එන්න කොච්චර අමාරුද කියලා?
ඒත් ඔයාට අපේ ටීම් එක දාලා ප්‍රෝ බොනෝ ටීම් එකට යන්න ඕන?
මම ඒ වැඩේට කැමති නිසා. අනේ නිකන් ඉන්න. නවත්තන්න ඕක.
ඔයා මට ඇත්ත හේතුව කියනවද?
ඔයාට දේශපාලනඥයෙක් වෙන්න ඕනද? දේශපාලන ගමනක් හදාගන්නද මේ හදන්නේ?
නෑ.
මට ඇත්තටම කරන්න ඕන දේ ඒකයි සර්.
එහෙමත් නැත්නම් මේකද? "මට ලෝකෙ වෙනස් කරන්න ඕන!"
ඔය වගේ දෙයක්ද?
මම ඔය වගේ ලොකු දේවල් ගැන දන්නෙ නෑ.
මට ඕන ඉලක්කම් එක්ක නැතුව මිනිස්සු එක්ක ගනුදෙනු කරන්න.
මට ඕන අසරණ වෙච්ච මිනිස්සුන්ට උදව් වෙන වැඩක් කරන්න.
මම දැනගෙන හිටියෙ නෑ ඔයා ඔච්චර උතුම් මනුස්සයෙක් කියලා.
හරි. මට තේරුණා.
අපි ඇත්ත කතා කරමු.
මොකක්ද ඇත්ත හේතුව?
වෙන අරමුණක් නැතුව
හොඳ දේවල් කරලා ජීවත් වෙන්න හිතන එක
එච්චරටම අමුතු දෙයක්ද?
ඇයි හැමෝම මාව විශ්වාස කරන්නෙ නැත්තේ?
ඇයි අපි හොඳ හිත ඔප්පු කරලා පෙන්නන්න ඕන
ඒක ආත්මාර්ථකාමී දෙයක් කියලා උපකල්පනය කරන්නේ?
හරි, ගි-ප්පියුම්.
බය වෙන්න එපා.
ගෙදර ගිහින් රස කෑමක් කන්න.
අපි වැඩේ කරමු.
යමු.
ආයුබෝවන්, හැමෝටම.
හෙලෝ.
ආයුබෝවන් ජැන්ග් මහත්තයා.
මේවාත් බිම්මල්ද?
ඒවා හරිම ලස්සනයි.
ජැන්ග් මහත්තයද මේවා මෙතනින් තිබ්බේ?
මේවට කියන්නේ හාෆ් ඩයිඩ් ස්ලෙන්ඩර් සීසර් කියලා.
මේවා හැදෙන්නේ හරිතාගාර වල.
හැබැයි මේවා එළියෙත් හොඳට හැදෙනවා. හරිම ශක්තිමත්ව.
ජැන්ග් මහත්තයා.
ඔයාට පුළුවන්.
මට පුළුවන්.
මට ලේඛනාගාරයට යන්න ඕනේ.
අයිෂ.
අයිෂ, මේවා වැටෙනවනේ-- මෙන්න.
ස්තූතියි.
"ප්‍රමිතිය..." පොඩ්ඩක් ඉන්න.
වෛද්‍යවරයා විසින් කරුණු පැහැදිලි කිරීමේ වගකීම පැහැර හැරීම...
"නහර ගැටගැසීමේ විකෘතිතා සඳහා ශල්‍යකර්ම කරන අය..."
සාදරයෙන් පිළිගන්නවා. ආයුබෝවන්.
ජුන්ග් සෝ-මින් මෙහේද?
යන්න. පස්සේ... ඉන්නකෝ.
අනේ මට තව විස්තර ටිකක් කියන්නකෝ.
මේක වැරදි නැද්ද?
ඒක ඇත්ත නම්, සෝ-මින්, අපිට චාන්ස් එකක් තියෙනවා.
ගබ්සා විමර්ශනය
ඇයි දරුවෙක් හැදුවේ?
ඇයි?
අපි ගිය පාරත් ඕක ගැන කතා කළානේ.
ඔයා මේ පැමිණිල්ල භාර දෙන්න හදන්නේ දෙවියන්ටද?
එයාගේ ලිපිනය මොකක්ද?
අංක 101 දෝගොක්-රෝ, ගැන්ග්නම්-ගු, සියොල්.
එයා ඉන්නේ ගැන්ග්නම් වලද?
ගැබිණි කාන්තාවන්ට දෙවියෙක් වගේ වෙන්නේ කවුද?
මොකක්? අංක 101 දෝගොක්-රෝ, ගැන්ග්නම්-ගු, සියොල්.
වූන්ග්සෑන් ගෲප් එකට අයිති, වූන්ග්සෑන් මූලික රෝහල.
අන්න එතනට තමයි මම මේ වන්දි ඉල්ලලා පැමිණිල්ල යවන්නේ.
කපර්ණවුම
ගෙවීම් ඉල්ලීම
ගැන්ග්-හූන්.
ඔයා අද වේලාසනින් ගෙදර ඇවිත්. වැඩට ගියේ නැද්ද?
ගියා.
මට අසනීපයි.
මට ඔළුවත් රිදෙනවා.
හෙම්බිරිස්සාවක්ද කොහෙද. උගුරත් රිදෙනවා.
ඔයා පොරොන්දු වුණානේ බොන්නේ නෑ කියලා.
මම බිව්වේ මට අසනීප හින්දනේ!
හාකො.
ඇයි ජීවත් වෙන්න මෙච්චර අමාරු?
මට මේ දඬුවම් ලැබෙනවා ඇත්තේ
මම හිතක් පපුවක් නැති විදියට
ජීවත් වුණ නිසා වෙන්න ඇති.
එතකොට මමද ඔයාගේ දඬුවම?
මොකක්? ඒත් මට දඬුවම් ලැබෙන්නේ මොකටද?
ජුන්ග් සෝ-මින්ට ගැන්ග්-හූන්ව හම්බවෙන්න හිටියේ
එයා පැනලා ගිය අනිත් ළමයි එක්ක ජීවත් වෙන කාලෙදි.
වූන්ග්සෑන් සුභසාධක පදනමෙන්
එයාව වූන්ග්සෑන් මූලික රෝහලට යොමු කරලා, එතනින් තමයි ප්‍රතිකාර අරන් තියෙන්නේ.
ඇත්තටම සෝ-මින් මුල ඉඳන්ම හිටියේ දරුවා එපා කියන මතයේ.
ඒක අනවශ්‍ය ගැබ් ගැනීමක්. අනික මේවා බාරගන්න එයා වයසින් පොඩි වැඩි වුණා.
ඒත් ඉස්පිරිතාලෙන් සෝ-මින්ගේ කැමැත්ත කිහිප වතාවක්ම ගණන් ගන්නේ නැතුව හිටියා,
එයාලා දිගටම උත්සාහ කළේ දරුවා හදන්න කියලා එයාව කැමති කරගන්න.
මොකක්? ඇයි එයාලා එහෙම කළේ?
ඒකනේ. අනික ඒ මදිවට,
රෝහලේ වැඩ සිද්ධ වෙලා තියෙන්නේ පුදුම නොසැලකිලිමත් විදියට.
එයාලා හොඳටම දැනගෙන හිටියා මේ ගැබිණි මව
හැමදාම හරිහමන් කෑම වේලක් කන්නේ නැතුව සෝජු බිබී ජන්ක් ෆුඩ් කන බව.
ඒත් එයාලා එක සැරයක්වත් හරියට පරීක්ෂණයක් කරලා නෑ.
මම අහලා තියෙන්නේ ඒක චේබල් පවුලකට අයිති ඉස්පිරිතාලයක් කියලා.
එයාලා VIP ලට ප්‍රතිකාර කරන්න බිසී වෙලාද?
ගැන්ග්-හූන්ගේ කකුල් පණ නැති වුණේ
කලල අවධියේදී මොළය හරියට නොවැඩුණු නිසා ඇති වුණු විකෘතිතාවයක් හින්දා.
ඒක ස්ථිර නැහැ,
ඒත් එයාගේ බීමට ඇබ්බැහි වීමයි මන්දපෝෂණයයි මේකට බලපාන්න ඇති.
එයා වෙලාවට හරියට
ස්කෑන් එකක්වත් කරගත්ත නම්,
දරුවාගේ මොළයේ විකෘතිතාවය එතකොටම බලාගන්න තිබුණා.
එහෙම නේද කැන්ග් මහත්තයා? මොකක්?
කැන්ග් මහත්තයා, ඔයා දැනටමත්...
ලේඛනාගාරයෙන් අර කකුල් පණ නැති වීමේ නඩුවේ ෆයිල් ටික ගත්තේ ඔයා නේද?
ඔව්. ඔයා හරි.
හැබැයි මට ඔයා හොයාගත්තු තරම් දෙයක් හොයාගන්න බැරි වුණා.
මිස් පාර්ක් ඔයා නම් මාරයි.
මම රටේ හොඳම ලෝ ෆර්ම් එකට ගියේ හොඳ ප්‍රතිඵල තිබ්බ නිසානේ.
ඒක වූන්ග්සෑන් මූලික රෝහල නම්,
මම අඳුරන කෙනෙක් ඉන්නවා එයාලගේ වෘත්තීය සමිතියේ.
මම එයාලගේ ඇතුලේ විස්තර ටිකක් හොයලා බලන්නම්. ගුඩ් ලක්.
වූන්ග්සෑන් ගෲප් එක නම්, ආයෙත් ඌ මියොන්ග්-හූන්ට විරුද්ධව තමයි වැඩ කරන්න වෙන්නේ.
මොකක්? ඒ ඇයි?
එයානේ එතන නීති උපදේශකයා.
අනිත් ගොඩක් චේබල් පවුල් වලත් එහෙමයි.
එයා හරිම දක්ෂ නීතිඥයෙක්.
මටත් ආසයි එයාගෙන් ඉගෙන ගන්න...
...කියලා නෙමෙයි මම කිව්වේ.
මම එහෙම අදහසකින් නෙමෙයි කිව්වේ.
මම... එහෙනම් මොකක්ද කිව්වේ?
ඔයා දැන් බලන් ඉන්න විදිය හරිම භයානකයි.
ඉන්චියොන් දිස්ත්‍රික් අධිකරණය, බුචියොන් ශාඛාව
සියලු දෙනා අසුන් වලින් නැගිටින්න.
කරුණාකර වාඩි වෙන්න.
ස්වාමීනි,
සමාවෙන්න, නඩුව පටන් ගන්න කලින්--
මේක වෙනත් විනිසුරුවරයෙකුට පවරන්න දාපු යෝජනාව ගැනද?
හරියටම ඔයා හිතුවා වගේම වුණා.
ඔව්.
ගැන්ග්-හූන්ගේ නඩුව වැටිලා තියෙන්නේ සිවිල් අංශයේ 7 වෙනි එකට.
ඒක හොඳ දෙයක්ද?
දින කිහිපයකට පෙර
ඔව්. ඒ කිම් ජින්-ඕ විනිසුරුතුමියනේ. එතුමියට ඇස් පෙනීමේ ලොකු දුබලතාවයක් තියෙනවා.
ඇත්තටම? ෂා, එයා මාරයිනේ.
මම දන්නේ නෑ ඒක අපිට වාසියක් වෙයිද කියලා?
මොකක්? ඇයි ඒක හොඳ නැත්තේ?
ආබාධිත අය ජීවත් වෙන්න විඳින දුක ගැන අනිත් හැමෝටම වඩා එයාට තේරෙනවා ඇතිනේ.
එයාට මේක හොඳට දැනෙයි නේද?
ඔයාට එහෙම හිතෙන්නේ නැද්ද කැන්ග් මහත්තයා? ඔයා එයාව හොඳට දන්නවනේ නේද?
නැහැ.
මම දන්නේ එයා ඇස් පෙනීමේ දුබලතාවයක් තියෙන විනිසුරුතුමියක් කියලා විතරයි.
මට නම් හිතාගන්න බෑ ඔයා නොදන්න විනිසුරුවරයෙක් ඉන්නවා කිව්වම.
අපි හිතුවා වගේම, මෙයා දන්නේ ජනප්‍රිය විනිසුරුවරුන්ව විතරයි.
අනේ මන්දා, මේ පුටුව පුදුම අපහසුයිනේ.
කොහොම වුණත්, විත්ති පාර්ශවයෙන් උත්සාහ කරයි වෙන විනිසුරුවරයෙක් ඉල්ලන්න.
එහෙමයි ස්වාමීනි.
මට සමා වෙන්න,
නමුත් මේක වෛද්‍ය නඩුවක් නිසා,
අපිට බලන්න වෙන පොත් පත් සහ සාක්ෂි ප්‍රමාණය හුඟක් වැඩි වෙන්න පුළුවන්, ඒ නිසා--
ඔයා බය වෙලාද ඉන්නේ ඇස් පෙනීමේ දුබලතාවයක් තියෙන විනිසුරුවරියක් කොහොමද ඒවා කියවන්නේ කියලා?
අපෝ නෑ. මම එහෙම විශේෂයෙන් අදහස් කළේ නැහැ.
මම බ්‍රේල් අකුරු කියවන වේගෙ ඔයා නිකන් අකුරු කියවනවට වඩා වැඩි ඇති.
අනිත් ලියකියවිලි ගැන කියනවා නම්...
පැමිණිල්ල. පැමිණිලිකරු, කිම් ගැන්ග්-හූන්.
විත්තිකරු... ස්ක්‍රීන් රීඩර් එකෙන් මට කියවලා දෙනවා,
මම අහගෙන ඉන්නවා.
නඩුවක් කියන්නේ කොහොමත් අහගෙන ඉන්න එකනේ, නේද?
ඕන නම් මම එළි වෙනකම් හරි අහගෙන ඉන්නම්,
ඒ නිසා ඔයා කැමති ලියකියවිල්ලක් ඉදිරිපත් කරන්න.
ඔබතුමියගේ රාජකාරිය කරන හැකියාව ගැන ප්‍රශ්න කරන්න
මම කොහොමද එඩිතර වෙන්නේ ස්වාමීනි?
මේක නිකන්-- නිකන්?
මේ නඩුවේ ස්වභාවය අනුව,
මේ අධිකරණය මේක දිගටම කරගෙන ගියොත්,
අනවශ්‍ය වැරදි වැටහීම් ඇති වෙයි කියලා මම බයයි.
නීතිඥතුමා. කියන්න ස්වාමීනි?
මම ආබාධිත විනිසුරුවරියක් නෙමෙයි. මම නිකන්ම විනිසුරුවරියක් විතරයි.
මේ නඩුවත් අනිත් ඕනෑම නඩුවක් වගේම ඉස්සරහට යයි.
විනිසුරු මාරු කරන්න දාපු යෝජනාව ප්‍රතික්ෂේප කරනවා.
හැබැයි ඒක අපිට වාසියක් වෙයිම කියලා කියන්න බෑ.
ඒ ඇයි?
ඔයා පිටරට ගිහින් ඉමිග්‍රේෂන් එකෙන් යද්දී,
ඔයා පෝලිමේ ඉන්නේ කා ගාවද? ම්ම්...
කරුණාවන්ත පාට තරුණ ගැහැණු ඔෆිසර් කෙනෙක් ගාවට.
වැරදියි. ගොඩක් වෙලාවට එතන තමයි වැඩිම වෙලාවක් යන්නේ.
ඒ ඇයි ඒ?
යම් කණ්ඩායමක ඔයා කොච්චර සුළුතරයක් වෙනවද,
එච්චරටම ඔයා නීති රීති වලට අකුරටම වැඩ කරන්න බලනවා
වැරදි වැටහීම් ඇති වෙන එකෙන් බේරෙන්න. ආ මට තේරුණා.
ඇයි එයාලා ගැන වැරදියට හිතන්නේ?
මේ නඩුව පදනම් වෙලා තියෙන්නේ කිසිම සාක්ෂියක් නැති සැකයක් උඩ.
පැමිණිලි පාර්ශවය කරන්නේ පැහැදිලි නැති චෝදනා විතරයි.
ඒ වගේම එයාලට බැරි වෙලා තියෙනවා පිළිගන්න පුළුවන් සාක්ෂි ඉදිරිපත් කරන්න.
විත්තිකරුගේ රෝහල කොරියාවේ තියෙන හොඳම රෝහල.
එයාලට කිසිම හේතුවක් නෑ ගැබිණි රෝගීන් වෙනුවෙන් කරන්න තියෙන අවශ්‍ය පරීක්ෂණ නොකර ඉන්න--
ඔන්න ඕක ඔප්පු කරන්න තමයි,
අපි නියෝගයක් ඉල්ලුවේ ඒ කාලේ තිබුණු සියලුම වෛද්‍ය වාර්තා ඉදිරිපත් කරන්න කියලා,
ඒත් විත්ති පාර්ශවයෙන් ඊට ප්‍රතිචාරයක් දැක්වූවේ නෑ.
දැන් අවුරුදු දහයකටත් වඩා වැඩි වෙලානේ.
ගබඩා කරලා තියන්න පුළුවන් කාලය පහු වෙච්ච නිසා, ඒවා දැනටමත් විනාශ කරලා ඇති.
විත්තිකරුගේ රෝහලෙන්
නිල නොවන විදියට පරණ රෙකෝඩ්ස් තියාගන්නේ නැද්ද නියමිත කාලය පහු වුණාට පස්සෙත්
පරීක්ෂණ කටයුතු සඳහා?
මම දන්නේ නෑ.
ඔයා ඕක කොහෙන් ඇහුවද මන්දා, හැබැයි අපි නම් එහෙම දෙයක් ගැන දන්නේ නෑ.
ස්වාමීනි! කියන්න.
ඒවා නීත්‍යානුකූලව තියාගන්න පුළුවන් කාලය පහු වෙලා වගේ පේන්නේ.
එහෙම ලියකියවිලි දැනට තියෙනවා කියලා ඔප්පු කරන්න ඔයා ගාව සාක්ෂි නැති නිසා,
වෙන විදියකින් ඒක ඔප්පු කරන්න.
ඇත්තම කිව්වොත්,
විත්ති පාර්ශවයේ රෝහල මේ ගැන ඉන්නේ හරිම කලකිරීමෙන්.
පැමිණිලිකරුගේ අම්මා, යන්න එන්න තැනක් නැතුව හිටපු කෙනෙක්,
එයාට පුළුවන් වුණා විත්ති පාර්ශවයේ රෝහලෙන් දරුවා හදාගන්න,
කොරියාවේ තියෙන හොඳම රෝහලෙන්,
ඒ හැම දෙයක්ම ලැබුණේ
වූන්ග්සෑන් සුභසාධක පදනමේ තිබුණු හොඳකම නිසා, එයාලට ඕන වුණා පැනලා ගියපු ළමයින්ට උදව් කරන්න.
ඒත්...
මට නම් මතක් වෙන්නේ "කළගුණ නොදන්නාකම" කියන එක විතරයි--
නීතිඥතුමා, ඕක නඩුවට අදාළ නැහැ. කරුණාකරලා නවත්වන්න.
එහෙමයි ස්වාමීනි.
කොහොම වුණත්,
අපි ඉල්ලා සිටිනවා මේ නඩුව ඉක්මනින් ඉවත් කරන්න කියලා.
මට පේන විදියට පැමිණිලි පාර්ශවයේ නීතිඥවරියට කරන්න පුළුවන් දෙයක් ඉතුරු වෙලා නෑ.
එච්චරයි ස්වාමීනි.
ස්වාමීනි,
අපි සෞඛ්‍ය රක්ෂණ කමිටුවෙන් ඉල්ලනවා කරුණු විමසීමක් කරන්න කියලා.
මොකක් ගැනද?
වූන්ග්සෑන් මූලික රෝහලෙන් සිද්ධ කරපු ගබ්සා කිරීම් ප්‍රමාණය ගැන
පහුගිය අවුරුදු දහය ඇතුළත.
ඒ වගේම අනිත් ලොකු රෝහල් වල සිද්ධ කරපු ගබ්සා කිරීම් ප්‍රමාණය ගැනත්
වූන්ග්සෑන් රෝහලට සමාන මට්ටමේ තියෙන.
මොකක්ද ඒකේ අරමුණ?
නොදන්නා හේතුන් මත,
විත්තිකාර පාර්ශ්වයේ රෝහල හිතාමතාම ගබ්සා කිරීම් මඟහැරලා තියෙනවා
ඒ වගේම දරුවන් බිහි කරන්න කියලා රෝගීන්ව උනන්දු කරලා තියෙනවා.
කාන්ග් මහත්තයා.
කාන්ග් මහත්තයා!
මොකක්ද ඒ වුණේ?
ඔයාට මොනවා හරි සාක්ෂියක් හම්බවුණාද?
නෑ, මම ළඟ එහෙම දෙයක් නෑ.
එහෙනම් ඇයි සාක්ෂි නැතුව එහෙම ලොකු කතාවක් කිව්වේ?
ඔයාට මතකද මියොන්-හුන් කලින් කියපු දේ?
"කළෙහිගුණ දන්නේ නෑ" කියලද මොකක්ද කිව්වේ?
මොකක්? හරි. වූන්සන් සුබසාධක පදනම
ගෙවල්වලින් පැනලා ගිය දරුවන්ට උදව්වක් විදියට වූන්සන් රෝහලෙන් ප්‍රතිකාර ගන්න අවස්ථාව දුන්නා.
මට ඒක මතක් වුණේ අර කතාව අහගෙන ඉද්දි.
ඇත්තටම, සෝ-මින්ට කවදාවත් දරුවෙක් හදන්න වුවමනාවක් තිබුණේ නෑ.
ඒක ඇය බලාපොරොත්තු නොවූ ගැබ් ගැනීමක්. අනික ඇය ඒකට මුහුණ දෙන්න තරම් මෝරලා හිටියෙත් නෑ.
ඒත් රෝහල සෝ-මින්ගේ කැමැත්ත කිහිප සැරයක්ම නොසලකා හැරලා,
දරුවා බිහි කරන්න කියලා දිගින් දිගටම ඇයව පෙළඹෙව්වා.
ඇයි එයාලා ගෙවල්වලින් පැනලා ගිය ගැබිණි දරුවන්ව
වූන්සන් රෝහලට යවන්නේ?
එයාලට ඒ ළමයි ගැන බලන්න වුවමනාවක් තිබුණෙත් නෑනේ.
මේක විකාර හිතළුවක් වෙන්න පුළුවන්,
ඒත් මේ හැම දේම පස්සේ වෙන මොකක් හරි අරමුණක් තිබුණා නම්?
ගබ්සා කිරීම් වැඩියෙන්ම සිද්ධ වෙන කණ්ඩායම තමයි...
ඒ බොහෝ විට ගෙවල්වලින් පැනලා ගිය දරුවෝ වෙන්න ඇති.
සෝ-මින් වගේ අය.
මට වූන්සන් රෝහලේ වෘත්තීය සමිතියේ සාමාජිකයින්ගෙන් ආරංචියක් ආවා.
මව්වරුන්ගේ ජීවිතවලට ලොකු අනතුරක් තිබුණොත් මිසක්,
එයාලා ගබ්සා කිරීම් කරලා නෑ.
එයාලා කිව්වා තරුණ ඩොක්ටර්ලා මේ ගැන ගොඩක් පැමිණිලි කළා කියලා.
හරි වෙලාව මග හැරෙන්න තියෙන අවදානම වැඩි නිසා එයාලා හිටියේ බයෙන්.
බොහෝ විට එයාලා මව්වරුන්ට කුසෙහි ඉන්න දරුවන්ගේ තත්ත්වය ගැන නොකියන්න ඇති.
සෞඛ්‍ය රක්ෂණ කමිටුව අපේ විමසීමට පිළිතුරු එවලා.
මොකක්ද එයාලා කියන්නේ?
රෝහල්වල වෘත්තීය රහස්වලට අදාළ වෙන නිසා පිළිතුරු දෙන්න බෑ කියලා ප්‍රතික්ෂේප කරලා.
මේ යක්කු නම් මාරයිනේ.
සෞඛ්‍ය රක්ෂණ කමිටු සභාපති පාක් චොල්-මින්
මේක මටම හරියන්න හදලා තියෙනවා.
ඔව්? නීතිඥ වූ ගේ ඔෆිස් එකට කතා කරන්න.
කියන්න මට එයාගේ තෑග්ග ලැබුණා, ඒකට ස්තූතියි කියලා.
සභාපති පාක්, මෝඩ මිනිහා.
මියොන්-හුන් ජනාධිපති මන්දිරේ සිවිල් කටයුතු කාර්යාලයේ වැඩ කරද්දී,
එයා තමයි පාක්ට ඔය රස්සාව අරන් දුන්නේ.
හරි. එහෙනම් මේ විදියටද ඔයාලා සෙල්ලම් කරන්නේ?
එහෙනම් අපි මොකද කරන්නේ?
අපිට සිද්ධ වෙනවා ක්‍රමයක් පාවිච්චි කරන්න
කොරියාවේ රජයේ සේවකයෝ වැඩියෙන්ම බය වෙන.
ඒ මොකක්ද?
සභාපති පාක්.
මම කිව්වනේ මම මේ පුටුවේ ඉන්නකොට මට කතා කරන්න එපා කියලා.
සභාපති පාක්!
මොකක්ද? මට සමා වෙන්න.
මම එළියට වෙලා ඉන්න කිව්වා, ඒත් මෙයා එකපාරටම කඩාගෙන පැන්නා.
මොන විකාරයක්ද? කවුද තමුන්?
ඔයා නැගිට්ටා නේද.
හමුවීම සතුටක්.
මම නීතිඥ කාන්ග් දා-විත්.
දා-විත්? තමුන් ඊශ්‍රායලයෙන්ද ආවේ?
ඒක නෙවෙයි, සභාපති පාක්,
මේ ගොල්ෆ් පිත්ත නියමයිනේ.
මේක රත්තරන්ද?
ඕකෙන් පොළවට ගහන්න එපා!
සොරි වෙන්න ඕනේ.
හරි. තමුන් නේද අර තොරතුරු විමසීම එවපු කෙනා.
මෙතන රණ්ඩු කරන්න නම් ආවේ දැන්ම එළියට යනවා.
අපි දැනටමත් උත්තරේ දීලනේ තියෙන්නේ.
රණ්ඩු කරන්න? අනේ, මම දැන් ඒ වයස පහු කරලා ඉන්නේ.
මම දැන් පොඩි ළමයෙක් නෙවෙයිනේ. අනේ මන්දා!
ඒක වැටුණා.
මේක අපි ඔයාට විරුද්ධව
දාන්න යන පැමිණිල්ලක්.
මොකක්?
තොරතුරු හෙළිදරව් කිරීමේ ඉල්ලීමක්?
මේක එච්චර ලොකු දෙයක් නෙවෙයි.
මේ තියෙන්නේ ඔයාගේ නිල වියදම්
සහ කම්පැණි කාඩ් එකේ විස්තර ගැන.
බලන්නකෝ, ඔයාගේ නෝනා කොණ්ඩේ පර්ම් කරන හැම වෙලාවෙම ඔයා කම්පැණි කාඩ් එකනේ පාවිච්චි කරලා තියෙන්නේ.
නියමයි. ඔයා පවුල ගැන හිතන මනුස්සයෙක්නේ.
මේවා තමයි මමත් ඉගෙන ගන්න ඕනේ. හරිම ෂෝක්.
මිස්ටර් කාන්ග්? ඔව්?
ලෝකේ සිද්ධ වුණ හැම සාර්ථක සාකච්ඡාවක්ම වෙලා තියෙන්නේ සන්සුන්ව වාඩි වෙලා ඉද්දි.
කරුණාකරලා, අපි වාඩි වෙමු.
ප්ලීස්. හරි.
මම වාඩි වෙලා කතා කරන්නම්.
හරි. මේ තියෙන්නේ ඔයාගේ ඔෆිස් එකට ගත්ත ගෘහ භාණ්ඩ සහ උපකරණවල ලිස්ට් එක.
ඔයා අර දැන් නිදාගෙන හිටපු පුටුව තියෙන්නේ?
ඒක ලිමිටඩ් එඩිෂන් එකක් නේද.
කොහෙන්ද ඔයා ඒක ගත්තේ?
මම ඒක මගේ පෞද්ගලික සල්ලිවලින් ගත්තේ පිටරට බිස්නස් ට්‍රිප් එකක් ගිය වෙලාවේ.
පිටරට බිස්නස් ට්‍රිප් එකක්?
පිටරට සංචාරක වියදම්...
ඔයා කොහෙද ගියේ නවීන වෛද්‍ය කර්මාන්තය ගැන පර්යේෂණ කරන්න?
ඒක හරි.
"අපි මොහිතෝ එකකින් මාලදිවයිනක් බොමු."
අනිවාර්යයෙන්ම, නවීන වෛද්‍ය විද්‍යාව ගැන හොයන්න නම් මාලදිවයිනටම යන්න එපැයි!
පොඩ්ඩක් ඉන්න. හැබැයි ඔයා නෝනා එක්ක නෙවෙයි ගිහින් තියෙන්නේ.
මිස්ටර් කාන්ග්!
අනේ මිස්ටර් පාක්.
කාන්ග් මහත්තයා. සර්. ඩොක්ටර්.
මම ඕන නමකින් කතා කරන්නම්.
මම ඔයාට ලොකු අයියා කියලා කතා කරන්නම්.
දා-විත් උතුමාණෙනි. අපි මේ ගැන සන්සුන්ව කතා කරමු.
අපි කතා කරලා විසඳ ගමු. එහෙනම්, අපි තේ එකක් බොන ගමන් කතා කරමුද?
හරි සර්.
තොරතුරු විමසීමට පිළිතුර
තොරතුරු විමසීමට අදාළ පිළිතුර එකපාරටම ඇවිල්ලා.
ගිය පාර නම්, එයාලා පැහැදිලිවම කිව්වා ප්‍රතිචාර දක්වන්න බෑ කියලා.
ඒක නම් මම...
මම දන්නෙත් නෑ මොකද වුණේ කියලා,
ඒ කොහොම වුණත්, මේ නඩුවේ ආරවුලට
මේකේ කෙලින්ම සම්බන්ධයක් තියෙන පාටක් නෑ--
මේක 91%ක්!
වූන්සන් හි ගබ්සා අනුපාතය
එයාලගේ පිළිතුරට අනුව,
වූන්සන් රෝහලේ ගබ්සා කිරීමේ අනුපාතය
අනිත් රෝහල්වල සාමාන්‍ය අනුපාතයට වඩා 91%කින් අඩුයි.
මිස්ටර් වූ. මේක අහම්බයක්ද? නැත්නම් හාස්කමක්ද?
පොඩ්ඩක් ඉන්න. ඒත් ඕකෙන් මොකක්ද ඔප්පු වෙන්නේ?
ඉලක්කම් කියන්නේ ඉලක්කම් විතරයි.
හැම මවකගේම තත්ත්වය සහ අදහස් වෙනස් වෙන්න පුළුවන්නේ--
ඒක නිසා තමයි අපි තව අමතර දත්ත වගයක් ඉදිරිපත් කරන්නේ
ගොඩක් රසවත් දේවල් ටිකක්.
සාක්ෂි ඉදිරිපත් කිරීමේ ආකෘති පත්‍රය
ස්වාමීනි.
ඔබතුමා දන්නවද කොරියාවේ ගබ්සාවට විරුද්ධ කණ්ඩායම්වල ප්‍රධාන අනුග්‍රාහකයා කවුද කියලා?
ස්වාමීනි, පැමිණිලිකාර පාර්ශ්වයේ නීතිඥයා නඩුව ප්‍රමාද කරනවා
කිසිම අදාළත්වයක් නැති දේවල් කියලා.
මේක ගොඩක් අදාළයි, මිස්ටර් වූ.
මේ කණ්ඩායම්වල පහුගිය අවුරුදු පහේම ගිණුම් වාර්තා හොයා ගත්තා
අපේ ෆර්ම් එකේ ඉන්න හරිම නිර්භීත ඒ වගේම උනන්දු පොතේ ගුරෙක්...
අම්මපා!
මිස් පාක්?
මොකක්ද ඒ? ඔයා සති අන්තෙම මෙහෙද හිටියේ? ඇයි ගෙදර ගියේ නැත්තේ?
නිකන් මේක බලන්නකෝ. මොකක්ද මේ?
ඔයා කොහොමද මේ ඔක්කොම හොයා ගත්තේ?
මොකක්ද "කොහොමද" කියන්නේ? මම දිගට හරහට හොයලා බැලුවා, එච්චරයි.
මේ නීතිඥතුමිය කරපු විස්තරාත්මක විශ්ලේෂණයට අනුව,
එයාලගේ ලොකුම අනුග්‍රාහකයා
හොංකොං වල තියෙන එලියට් පදනම.
ඒක කොරියාවේ කවුරුත් දන්නේ නැති සංවිධානයක්.
ඉතින් ඒකට මොකද?
එලියට් පදනමේ ලිපිනය තියෙන්නේ හොංකොං වල.
හැබැයි එයාලට කොරියාවෙත් තැපැල් ලිපිනයක් තියෙනවා.
ලිපිනය?
ඒ අංක 101, දොගොක්-රෝ, ගංනම්-ගු, සියෝල්.
පොඩ්ඩක් ඉන්න.
ඒක-- ඔව් ස්වාමීනි. ඒක හරි.
ඒක තමයි විත්තිකාර පාර්ශ්වයේ වූන්සන් රෝහල
සහ වූන්සන් සුබසාධක පදනම තියෙන ලිපිනය,
මේ දෙකම තියෙන්නේ එකම ගොඩනැගිල්ලක.
එලියට් කියන්නේ ප්‍රධාන විධායක නිලධාරී චෝයි වූන්සන්ගේ එකම පුතා වෙච්ච,
චෝයි යූ-ජින් ඇමරිකාවේ ඉන්නකොට
පාවිච්චි කරපු නම. එයා වයස 30 දි මැරුණා.
තමන්ගේ පුතා නැති වුණාට පස්සේ,
මිස්ටර් චෝයි එකපාරටම ආගමික පැත්තට යොමු වුණා.
එදා ඉඳන්, මිස්ටර් චෝයි කොරියාවේ ප්‍රධානම ආගමික මූලධර්මවාදී කණ්ඩායමක
විශාලතම අනුග්‍රාහකයෙක් සහ වැඩිහිටි නායකයෙක් වෙලා තියෙනවා.
ඕක අනුමානයක් විතරයි. මිස්ටර් චෝයිට දැඩි ආගමික විශ්වාසයක් තිබුණත්,
කිසිම සාක්ෂියක් නෑ ඔහු වෛද්‍ය කාර්ය මණ්ඩලයට නියෝග කළා කියලා
මේ වගේ දෙයක්-- බලය කියන්නේ ඒකට තමයි!
කෙලින්ම නියෝග නොදුන්නත්, සංවිධානයක ස්වභාවය අනුව,
නායකයාගේ කැමැත්ත ඉටු කරන එක එයාලට නිරායාසයෙන්ම කරන්න වෙනවා.
සංවිධානයේ නොකියවෙන නීති පිළිපදින්නේ නැති වෛද්‍ය කාර්ය මණ්ඩලයට
අස් වෙන්න සිද්ධ වෙනකම්ම විවිධ විදිහට හිරිහැර කරලා තියෙනවා.
අපි ළඟදීම මේකට අදාළ සාක්ෂි ඉදිරිපත් කරනවා.
හොඳයි, මම ඒක අගය කරනවා.
ඉතින්, ඒ ඇති නේද
මේකේ අදාළත්වයක් තියෙනවා කියලා පිළිගන්න?
කරුණාකරලා අමතක කරන්න එපා අදාළ සාක්ෂි ඉදිරිපත් කරන්න.
එහෙමයි ස්වාමීනි.
සර්. ඔව්?
ඔයා ඇත්තටම ඔයාගේ වැඩේට දක්ෂයි.
ඒයි, ළමයා.
ඔයා ආඩම්බර වෙන්න ඕනේ.
ඔයා මං ගැන මොනවා හිතුවත්--
ස්තූතියි.
ඒ වගේම මට සමා වෙන්න.
මම බල කරපු නිසා ඔයාට ගොඩක් අමාරු වෙන්න ඇති.
මොකද මේ එකපාරටම?
මට මේවා පුරුදු නෑ. මොකද මේ?
මට ගෙවන්න වත්කමක් නෑනේ, ඉතින් මම අඩුම ගානේ මෙහෙමවත් කියන්න එපැයි.
මම දැනගෙන හිටියා.
මම දැනගෙන හිටියා මොකක් හරි අවුලක් කියලා. හප්පා.
ඒත් ඔයාගේ අම්මා කවදාවත් ආවේ නෑනේ. එක පාරක්වත්.
එයා අමාරුවෙන් තමයි ඇටර්නි බලපත්‍රයට අත්සන් කළෙත්.
එයාට ගොඩක් තරහා ගිහින් හිටියේ මම මේ තේරුමක් නැති දෙයක් කරනවා කියලා.
එයා කිව්වා අපි වගේ අයට දිනන්න බෑ කියලා ඔය වගේ යෝධ රෝහලක් එක්ක.
ඒත් අපිට ඇත්තටම දිනන්න පුළුවන් වෙයිද?
අන්තිමේදී, අපිට වෛද්‍ය වාර්තා ගන්න බැරි වුණානේ,
ඒ නිසා අපිට ඔප්පු කරන්න පුළුවන් වුණේ භාගයයි.
එහෙමද?
එතකොට මමද ඔයාගේ දඬුවම?
මොකක්? ඒත් මට දඬුවම් දෙන්නේ මොකටද?
ඉන්චොන් දිස්ත්‍රික් අධිකරණය, බුචොන් ශාඛාව තීන්දුව ලබාදෙන දිනය
මෙම අධිකරණයට ඉදිරිපත් කරපු සියලුම සාක්ෂි මත පදනම්ව,
විනිසුරු මඩුල්ල විශ්වාස කරන විදියට පැමිණිලිකාරියගේ ආබාධිත තත්ත්වය
කුස තුළදීම හඳුනාගත යුතුව තිබුණා.
ඒ නිසා, විත්තිකාර රෝහල
තමන්ගේ වගකීම ඉටු කරලා නෑ
මේ තත්ත්වය හරියට හඳුනාගෙන ඒ ගැන පැහැදිලි කරලා දීමේ.
කොහොම වුණත්,
විත්තිවාචක රෝහල විසින්
ගර්භණී සමයේදී ගත යුතු ආරක්ෂක පියවර ගැන පැමිණිලිකරුගේ මවව දැනුවත් නොකළ බවටත්
ඒ නොසලකා හැරීම නිසා පැමිණිලිකරුගේ ආබාධිත තත්ත්වය ඇති වූ බවටත්,
ඉදිරිපත් කර ඇති තර්කය පිළිගැනීමට ප්‍රමාණවත් සාක්ෂි නොමැත.
එබැවින්, ආබාධිත තත්ත්වයක් ඇති කිරීම වෙනුවෙන් ඉල්ලා ඇති වන්දි මුදල
මෙම අධිකරණය පිළිගන්නේ නැත.
මම දැනන් හිටියා.
දැන් ඉතුරු වෙලා තියෙන්නේ,
විත්තිවාචක රෝහල, චේතනාන්විතව හෝ නොසැලකිලිමත්කම මත,
පැමිණිලිකරුගේ ආබාධිත තත්ත්වය ගැන
කලින් හඳුනාගෙන පැහැදිලි කර දීමට තිබූ වගකීම ඉටු කිරීමට අපොහොසත් වුණා කියන චෝදනාවයි.
සරලව කියනවා නම්,
පැමිණිලිකරුව ගබ්සා කිරීමට අවස්ථාවක් ලබා දුන්නේ නැහැ කියන එක.
වන්දි ගෙවීමේ වගකීම පිළිගැනීමට නම්,
අපිට හරිම අමාරු ප්‍රශ්නයකට පිළිතුරු දෙන්න සිද්ධ වෙනවා.
පැමිණිලිකරුට මේ නඩුව දිනන්න නම්, අපිට මෙහෙම කියන්න වෙනවා,
"මේ අවුරුදු 12ක් වයසැති ගං-හුන් කියන පිරිමි ළමයා
නොඉපදී හිටියා නම් තමයි ලෝකෙට වඩා හොඳ."
"ඔහුගේ ජීවිතය සහ පැවැත්මම හානියක්."
අන්න ඒ වගේ දරුණු නිගමනයකට අපිට එන්න සිද්ධ වෙනවා.
පුද්ගලයෙක් විදිහට,
පැමිණිලිකරු මේ අධිකරණය ඉදිරියට ආවේ කොයි වගේ හැඟීමකින්ද කියන එක
මට හොඳටම තේරෙනවා.
නමුත් මම මෙතන ඉන්නේ පුද්ගලයෙක් විදිහට නෙවෙයි,
විනිසුරුවරයෙක් විදිහට.
කොරියානු ආණ්ඩුක්‍රම ව්‍යවස්ථාවට අනුව,
ඔබ ආබාධිත වුණත් නැතත්,
ඔබ පොහොසත් වුණත් දුප්පත් වුණත්,
සෑම මනුෂ්‍ය ජීවිතයක්ම එක හා සමානව පූජනීයයි.
ඒක තමයි මූලික පදනම.
ව්‍යවස්ථාව යටතේ,
ජීවිතයට වඩා වටිනා අයිතිවාසිකමක් තවත් නැහැ.
ඒ නිසා, ජීවිතයක් තියනවට වඩා නැති එක හොඳයි කියලා
කල්පිත තක්සේරුවක් කරන්න අපිට හැකියාවක් නැහැ.
ජීවත් වෙන්න වටින්නේ කාගේ ජීවිතද?
නොඉපදී හිටියා නම් වඩා හොඳ කාගේ ජීවිතද?
එවැනි විනිශ්චයන් මිනිස් හැකියාවෙන් ඔබ්බට ගිය දෙයක්.
ඒ නිසා,
කිම් ගං-හුන්ගේ උපත හානියක් ලෙස අධිකරණය පිළිනොගන්නා බැවින්,
පැමිණිලිකරුගේ ඉල්ලීම පදනම් විරහිතයි. නඩුව නිෂ්ප්‍රභ කරනවා.
ඉස්සර මගේ හිත පිනවපු
ඒ සුන්දර වචන,
මේ පාර මට දැනුණේ ලොකු බාධකයක් වගේ.
අන්තිමේදී අපිට බැරි වුණානේ ශ්‍රේෂ්ඨාධිකරණයේ තියෙන පූර්වාදර්ශය කඩන්න.
මම පිටරටවල තියෙන අදාල නඩු තීන්දු ඔක්කොම ඉදිරිපත් කළානේ.
ඒ වුණාට වුංසෑන් එකේ වැරැද්ද මැකෙන්නේ නෑනේ.
ළමයි හදන්න කියලා එයාලා මාරු වුණා.
- මහ විකාරයක්නේ! - ඇයි ඔයා මට කෑගහන්නේ?
නීත්‍යානුකූලව අපිට කරන්න දෙයක් නෑ වගේ නේද? ඒ තර්කය බිඳින්න හරි අමාරුයි.
මම එකඟ නෑ.
මට නම් හිතෙන්නේ ඔය ඔක්කොම ලස්සනට කියපු අමු කෙප්පයක් කියලා.
ඔයාලා මේ මොකද කරන්නේ?
ඔයාලා මේක මෙතනින් නවත්තන්න නෙවෙයිනේ හිටියේ, එහෙම නේද?
තේරෙන්නේ නැත්නම් කටපාඩම් කරගන්න.
"අපි මොනවා වුණත් දිනනවා."
අපි පරදින්නම ඕන නම්, මම මේක පටන් ගන්නේවත් නෑනේ!
තේරුණාද?
මට විශ්වාසයි, මිස්ටර් කාන්!
අනේ මන්දා. ඔහොමම වැඳගෙන ඉන්න. එයා ඔයාගේ මහ ලොකු නායකයා ද?
එහෙනම්, අපි අභියාචනා උපාය මාර්ග ගැන සාකච්ඡා කරන්න කලින්
පොඩ්ඩක් මොනවා හරි කමුද?
බඩගින්නේ ඉද්දි මොළේ වැඩ කරන්නෙත් නෑනේ.
- වාඩි වෙන්න. - හොඳ අදහස.
බෑ!
ඔය පොඩි කෑම කෑල්ලකින් අපිට පණ එන්නේ නෑ.
අද,
මම ඔයාලට ලෝකෙ තියෙන රසම රස බේකරියෙන් කෑම අරන් දෙනවා.
යමු යන්න!
යමු!
- ඔයාමයි කිව්වේ අරන් දෙනවා කියලා! - හරි හරි!
- කාලා හිත හදාගමු! - යමු!
කාලා හිත හදාගමු, ගි-පම්!
මට නිකන් පැරදුණා වගේ හැඟීමක් දැනෙනවා.
මේ ප්‍රංශ භාෂාවෙන්.
"ජුවා ද වීව්". ඒ කියන්නේ ජීවිතේ සතුට.
සතුටට කියන නම තමයි, ගි-පම්.
පොඩ්ඩක් ඉන්න!
කරන්ට් ගියා.
දෙයියනේ! ඔයාගේ උපන්දිනේද?
නෑ නෑ. මම නිකන් පොඩි දෙයක් ලෑස්ති කළා අපේ හිත හැදෙන්නත් එක්ක.
මේකේ පළතුරු ගොඩක් තියෙනවා!
- ගොඩක් තියෙනවා! - හරි, හැමෝම අහගන්න.
මම "ප්‍රෝ බොනෝ" කියද්දි, ඔයාලා "ජයවේවා" කියලා කියන්න ඕන.
ඊට පස්සේ අපි ඉටිපන්දම නිවමු.
"ජයවේවා" කියන එක නම් මෙලෝ රහක් නෑ.
ආයුබෝවන්.
ඒ මොකද? මම අර මනුස්සයව දැකලා තියෙනවා.
හරි.
කොහෙදිද මම දැක්කේ?
ආ හරි. ටැක්සියෙදි.
මම අඳුන්වලා දෙන්නම්.
මේ මගේ අම්මයි තාත්තයි.
- ආයුබෝවන්. - ආයුබෝවන්.
මේ අය මාත් එක්ක වැඩ කරන නීතිඥ මහත්වරු.
නම් වශයෙන් කිව්වොත්...
ජෑං යොං-සිල්.
- ආයුබෝවන්. - ඔයාලා පොලිසියට පැමිණිලි කළාම...
- එයාලා නිවේදනයක් නිකුත් කරනවා... - මට හිතෙන්නේ එයාගේ අත් දෙක ගැටගහලා තියන්න.
එයාට අත් දෙක හොල්ලන්නේ නැතුව කතා කරන්න බැරිද?
කාන් ඩේවිඩ්.
ආයුබෝවන්.
හ්වාං ජුන්-වූ.
හලෝ!
යූ නෑන්-හී.
ආයුබෝවන්.
සතුටින් භුක්ති විඳින්න.
කෑම වලට බොහොම ස්තූතියි.
ඔයා සංඥා භාෂාව දන්නවද?
ටිකක් විතර.
- ස්තූතියි. - ස්තූතියි.
කෑම වලට ස්තූතියි.
වාඩි වෙන්න හැමෝම. කෑම කන්න.
ඔයත් සංඥා භාෂාව දන්නවද?
චුට්ටක් පුළුවන්.
ගි-පම්!
ඔයාගේ පවුලේ අයටද මේ පුදුමාකාර බේකරිය තියෙන්නේ?
මට ඉරිසියයි. මේක නම් පාන් පිස්සෙකුගේ සිහිනයක්.
නේද?
මම ගිය ආත්මේ ලෝකේ බේරගත්ත පිනක් කරලා තියෙන්න ඇති.
එහෙම නේද? කෑම වලට ස්තූතියි!
මේක හරිම රසයි.
- මිස් පාක්. - ඔව්?
මේ...
ඔයාලා මේක පටන් අරන් වැඩි කාලයක් නෑ වගේ.
හිතුවා වගේම,
ඔයාට හොඳ ඉවක් තියෙනවා.
පටන් අරන් මාසයයි තාම.
එතකොට ඊට කලින්?
ඉස්සර,
එයාලා මීට වඩා ටිකක් ලොකු තැනක් කළා.
ඒත් මම උසස් පෙළ කරන කාලේ,
මගේ තාත්තව නරක යාළුවෙක් රවට්ටලා
මුළු බේකරියම නැති වුණා.
අපොයි.
තාත්තා ඇපකරු විදිහට අත්සන් කරපු නිසා, බැංකු ණයත් ගෙවන්න වුණා.
අම්මා එක්ක බේකරි වැඩ කරපු තාත්තට අවුරුදු දහයක් තිස්සේ ටැක්සි එලවන්න වුණා
එදාවේල පිරිමහගන්න.
සැපට හැදිලා ආදරෙන් රැකබලා ගත්ත පවුලක හැදුණා කිව්වට,
ඒ වගේ මිනිස්සු දන්නේ නෑ ඇත්තටම දුක් විඳිනවා කියන්නේ මොකක්ද කියලා.
ඒත් මේ දක්ෂ දුව
නීතිඥවරියක් විදිහට මහන්සි වෙලා වැඩ කරලා එයා හම්බ කරපු සල්ලිත් දාලා,
තව ණයකුත් වෙලා තමයි මේ තැන පටන් ගත්තේ.
මිස් පාක්, ඔයා නම් මාරයි.
මට ලැජ්ජා හිතෙනවා.
ඒ වුණාට ඒක ඇත්ත.
එයා නියමයි.
ඔයා ඇප්රිකොට් වලට ආසද, ගි-පම්? ඒවා ඇඹුල් වැඩියි නේද?
මම ආස පැණි රස ඒවට වඩා මේවට.
ඒවා ඇඹුල් වගේම තිත්තයි.
හරියට අපේ ජීවිත වගේ.
හරි. මම එකක් කාලා බලන්නම්.
- අම්මෝ. - මොකද?
මේක මාර ඇඹුල්නේ!
කෝපි එක නම් හොඳයි, තිත්ත නෑ.
රස විඳින්න.
ඉන්චොන් දිස්ත්‍රික් අධිකරණය අභියාචනාධිකරණ විභාගය
විනිසුරු කුක් යොං-ජුන්ව දැක්කම ටිකක් තද කෙනෙක් වගේ පේන්නේ නැද්ද?
බය වෙන්න එපා. මිස්ටර් කාන් හැමදේම ප්ලෑන් කරලා ඇත්තේ.
- පැමිණිලිකරුගේ නීතිඥතුමා. - ඔව්, ස්වාමීනි?
ඉතින්,
අභියාචනාවක් කරලා තව මොනවා කරන්නද?
පළමු නඩු විභාගයේදී,
ඔබට පුළුවන් හැම දේම කළානේ.
ඔහු මුල් නඩුවේ බුද්ධිමත් තීන්දුව ප්‍රතික්ෂේප කරලා අභියාචනයක් ඉදිරිපත් කළා,
ඒ නිසා මම පැමිණිලිකරුගේ නීතිඥවරයාගෙන් අහන්න කැමතියි.
ඇත්තටම විත්තිකරු මොකක්ද කරපු වැරැද්ද?
ජීවිතය අනිත් හැම දේටම වඩා වටිනවා කියලා හිතන එක වැරදිද?
ආබාධිත පුද්ගලයෙක් විදිහට ඉපදෙනවට වඩා
නොඉපදී ඉන්න එක හොඳයි කියලා ඔබ ඇත්තටම හිතනවද?
එහෙම නෙවෙයි නම්,
පැමිණිලිකරුගේ අභියාචනයෙන් ඇත්තටම වැඩක් නෑනේ.
අපේ ස්ථාවරය ඒකයි.
ස්වාමීනි.
විත්තිවාචක වුංසෑන් මහා රෝහල
වුංසෑන් සමූහයේ සභාපති චෝයි වුං-සෑන් අනුගමනය කරමින්,
සෑම ජීවිතයක්ම වටිනවා කියන එතුමාගේ පූජනීය විශ්වාසය උඩ ඉඳගෙන
අවුරුදු 16ක ගැබිනි දැරියගේ කැමැත්ත නොසලකා පැමිණිලිකරු වන
කිම් ගං-හුන්ව උපත ලබා දුන්නා.
පළමු නඩු විභාගයේදී,
සෑම ජීවිතයක්ම වටිනවා සහ සමානයි කියන පූජනීය හේතුව මත, ඔවුන් තීරණය කළා
ජීවිතයක් කියන්නේ, ඒ කාගේ වුණත්, හානියක් කියලා සලකන්න බෑ කියලා.
එහෙම කියලා පැමිණිලිකරුගේ ඉල්ලීම නිෂ්ප්‍රභ කළා.
ඒක නම් මාරයි. මගේ හිතත් උණු වුණා.
ඒ නිසා, මේ අභියාචනාධිකරණයේදී,
අපි එකින් එක විමසලා බලන්න කැමතියි
වුංසෑන් සමූහය සහ කොරියාව ඇත්තටම
සෑම ජීවිතයකටම ගරු කරනවද සහ සමානව සලකනවද කියලා.
පොඩ්ඩක් ඉන්න.
යමක් වටිනවා සහ සමානයි කියලා නිකන් කිව්වට,
ඒක ඇත්තටම වටිනවද? සමාන වෙනවද?
මම අහන්නේ, විනිසුරුවරයෙක් බොරු කිව්වට කමක් නැද්ද?
උසාවියකින් ළමයෙක්ව රැවටුවට කමක් නැද්ද?
පැමිණිලිකරුගේ නීතිඥතුමා! මොකක්ද මේ කරන විකාරේ?
මේ නඩු විභාගය ඔබට විහිළුවක්ද?
නැහැ ස්වාමීනි. මම නිකන් අහන්නේ කොරියානු ආණ්ඩුක්‍රම ව්‍යවස්ථාවේ තියෙන,
සෑම ජීවිතයක්ම පූජනීයයි සමානයි කියන කතාව,
කෙප්පයක් ද නැද්ද කියලයි.
පොඩ්ඩක් ඉන්න.
ඇයි එයා මේ ප්‍රශ්නේ මෙච්චර දුර දිග ගෙනියන්නේ?
මෙතන ඉන්න මේ පිරිමි ළමයා, ගංග්-හුන්ට,
එයාගේ ජීවිතේදි ගෞරවනීය සහ සමාන සැලකීමක් ලැබිලා නැත්නම්,
"හැම ජීවිතයක්ම වටිනවා" කියන වචන
නිකම්ම නිකන් ලස්සන බොරුවක් විතරයි කියලා ඔප්පු වෙනවා නම්...
එහෙනම් ඒකට වගකියන්න ඕනේ තමන්ගේ වැරදි විශ්වාසයන් පාවිච්චි කරලා,
පැමිණිලිකාරයාව නොසැලකිලිමත් විදිහට මේ ලෝකෙට බිහිකරපු එක්කෙනයි...
අර පිස්සු...
විනිසුරුතුමනි.
වූංසන් ගෲප් එකේ සභාපති චෝයි වූං-සන්ට විරුද්ධව නඩු පවරලා,
එයාව විනිශ්චයසන ඉදිරියට ගේන්න මම කැමතියි.
විනිසුරුතුමනි, මේකේ කිසි තේරුමක් තියෙනවද?
මෙච්චර විකාර චෝදනාවක්...
අන්න අර අවධානය ගන්න දඟලන එක්කෙනා, ආයෙත් ප්‍රශ්න ඇති කරනවා.
මට ඇත්තටම එයාගෙන් ඉගෙනගන්න ඕනේ. මොනවද ඉගෙනගන්න තියෙන්නේ?
සර්, මට හදිසි දෙයක් වාර්තා කරන්න තියෙනවා.
චෝයි වූං-සන්
මේකයි වැඩේ...
කතාවේ ඉතිරිය බලාපොරොත්තු වන්න
- ඔයා මේ මොන මගුලක්ද කරන්නේ? - ස්ථානීය පරීක්ෂණ කරන්නේ
විනිසුරුවරුන්ට තමන්ගේ අත්දැකීමෙන්ම තීරණවලට එන්න පුළුවන් වෙන්න නේද?
මම විනිසුරුවරයෙක් විදිහට කළේ ඒකයි.
ගංග්-හුන්ව ඔයාගේ ප්‍රසිද්ධියට පාවිච්චි කරන එක නවත්තන්න. ඔයා මේ සටන් කරන්නේ ඔයා වෙනුවෙන් නෙවෙයි නේද?
මම දිනන කණ්ඩායමක් හදන්න යන්නේ. ඔයාට ඒක අල්ලන්නේ නැත්නම් යන්න පුළුවන්.
මම වන්දි ඉල්ලලා වෙනම නඩුවක් දානවා
සභාපති චෝයි වූං-සන්ට විරුද්ධව.
ගංග්-හුන්ව බිහි කරපු එක පාඩුවක් කියලද ඔයා හිතන්නේ?
ගංග්-හුන්ගේ ජීවිතේ කියන්නේ පාඩුවක් නම්, කවුද ඒ පාඩුව කළේ?
- සල්ලි නිසාද මේ? - ඔයාට මොකක් හරි අයිතියක් තියෙනවද
අනුන්ගේ ජීවිත සහ මරණවලට මැදිහත් වෙන්න?
අනේ මට කියන්න.
අනිත් ළමයි වගේ ජීවත් වෙන්න නම් මම මොනවද කරන්න ඕනේ?
කවුරු හරි ඕ සහ පාර්ට්නර්ස් එකට හානියක් කළොත්...
මම එයාලව තියාගන්නේ නෑ.
ඒක 'ප්‍රෝ බොනෝ' කණ්ඩායමටත්, ඔයාටත් අදාළයි.
ණයකරු, පාර්ක් චෑන්ග්-සන් මහත්මයා.
අධිකරණයේ තීරණය...
විංගාඩියම් ලෙවියෝසා.
...ණයකරුව
වගකීම්වලින් නිදහස් කරන ලදි.
මොකක්ද? අම්මේ!
අපි දින්නා!
එයාලා කිව්වා අපේ ණය දැන් ඉවරයිලු.
- ඇත්තටම? ඔව්.
වගකීම්වලින් නිදහස් කිරීම ප්‍රතික්ෂේප කරන්න කිසිම හේතුවක් නෑ.
අයදුම්කරුට ඇපකරුවෙක් විදිහට ගෙවන්න තියෙන ඉතිරි වගකීම්
මේ මගින් සම්පූර්ණයෙන්ම අහෝසි කරනවා.
ඒ වෙලාවේ විනිසුරුතුමා මතුරපු මන්තරේ
වෙන ඕනම මන්තරේකට වඩා පුදුමාකාරයි
හැරී පෝටර් කතාවේ තියෙන.
ඊළඟට, නඩු අංක 2015-686...
ආ මට තේරෙනවා. ඔයාට කන් ඇහෙන්නේ නෑ.
මේ විදිහටද කරන්න ඕනේ?
සුබ පැතුම්.
ඔයා දින්නා.
ස්තූතියි.
මම හිතන්නේ ඒක හරි.
💜💜සිංහල පරිවර්තනය : සුලෝචනා ජයකොඩි💜💜